Λαψαρνιώτης: Αλληλεγγύη και Ανάπτυξη\nΑλληλεγγύη και Ανάπτυξη.\n« H Ευρώπη των Λαών από τα Ουράλια ως τον Ατλαντικό», αυτό ήταν το βασικό moto τη δεκαετία του ’80 όταν μορφές της Κεντρικής Πολιτικής Σκηνής της Ευρώπης όπως οι αείμνηστοι, Μιττεράν, Ουλοφ Πάλμε και άλλοι αρχηγοί κομμάτων της ανθρωπιστικής θεώρησης, μεταξύ των οποίων και ο δικός μας λαοφιλής αρχηγός του σοσιαλιστικού Κινήματος (ΠΑΣΟΚ) Ανδρέας Παπανδρέου. Τότε που ο ανθρωπισμός και η κοινωνική προστασία του απλού Ευρωπαίου από το Κράτος, ήταν στο κέντρο της πολιτικής της Ευρώπης. Τότε που η Αριστερά ήταν η επικυρίαρχος σ’ όλα σχεδόν τα πλάτη και μήκη της γηραιάς Ηπείρου. Πέρασαν τα χρόνια και άλλες σκέψεις, άλλες κοσμοθεωρίες και άλλες αρχές επικράτησαν στην Ευρώπη. Κυρίαρχη αυτή, της χωρίς οποιασδήποτε κρατικής παρέμβασης απρόσκοπτη εφαρμογή των νόμων της ελεύθερης αγοράς. Αυτή η πολιτική που οδήγησε στο δράμα της γηραιάς Ηπείρου που παίζεται τα τελευταία 4-5 χρόνια και οι Λαοί συνεχώς «υφίστανται». Υφίστανται τα δεινά του Ταντάλου. Παράλληλα δε οι κάθε λογής κερδοσκόποι και τοκογλύφοι να καρπούνται και να απολαμβάνουν τα της δυστυχίας των μαζών. Τα τελευταία αυτά χρόνια που κυριαρχούσες μορφές στην κεντρική πολιτική σκηνή της Ευρώπης υπήρξαν η Άντζελα Μέρκελ στη Γερμανία και ο Νικολά Σαρκοζί στη Γαλλία. Το να αναφέρω ακόμη τον «καβαλιέρε» Μπερλουσκόνι στην Ιταλία με ότι αυτό σημαίνει, δίνουν το τρίο της θλίψης, της δυστυχίας και της απελπισίας των μη προνομοιούχων Ευρωπαίων. Αυτών των ηγητόρων που προέβαλλαν και επέβαλλαν τους νόμους της αγοράς και παράλληλα ότι το οτιδήποτε έχει σχέση με την κοινωνική προστασία ότι είναι ανώμαλο, αμαρτωλό και εξοβελιστέο. Αυτών που το μόνο που τους ενδιέφερε ήταν το Διεθνές και Ευρωπαϊκό κεφάλαιο να μη χάσει τα πλούτη του και τα κάθε λογής προνόμιά του. Και βεβαίως μέσα στην τραγική αυτή συγκυρία βρέθηκε στην χώρα μας ένας μοιραίος άνθρωπος που ήθελε πάσει θυσία να γίνει Πρωθυπουργός. Ο ΓΑΠαπανδρέου που είπε το διαβόητο πιά «λεφτά υπάρχουν». Και όταν διεπίστωσε ότι αυτό ήταν μια φενάκη, προσέφυγε στην «προστασία» του κ. Σαρκοζί και της κας Μέρκελ. Μια προστασία που μας παρεχόταν χωρίς εκ μέρους της χώρας μας να διεκδικείται κάτι. Χωρίς κάποια διαπραγμάτευση. Στην κυριολεξία ο πρωθυπουργός Παπανδρέου αμαχητί παρέδωσε τη χώρα στον εσμό των διεθνών τοκογλύφων, πειραματόζωο κατά που ο ίδιος τώρα λέει, στις ορέξεις τους και τις επιδιώξεις τους.\nΚαι αφού ο Ελληνικός Λαός πέρασε τον τάραχο της ψυχής του τα δύο τελευταία χρόνια, ήρθε την 6η Μαίου να επιμετρήσει τις ποινές προς τα κόμματα που έκαναν τα Μνημονιακά εγκλήματα. Και με την ψήφο του συρρίκνωσε τους άλλοτε κυρίαρχους του Δικομματισμού (ΠΑΣΟΚ και ΝΔ). Παράλληλα έδωσε το μήνυμα στα της Ευρώπης αφεντικά ότι για μια ακόμη φορά πορεύεται με της καρδιάς το πύρωμα. Και φαίνεται ότι η πράξη αυτή του Ελληνικού Λαού η ηρωική όμως ευτυχώς όχι πένθιμη αλλά τουναντίον χαρούμενη άρχισε να διαδίδεται σ’ όλη την Ευρώπη. Πέραν της νίκης του σοσιαλιστή ηγέτη Ολάντ στη Γαλλία, οι πανωλεθρίες που υφίσταται η κ. Μέρκελ στα ομόσπονδα κράτη με χαρακτηριστικότερη αυτή στη Β. Ρηνανία – Βεστφαλία ( πληθυσμού 17 εκατομμυρίων, δηλ. 1,7 φορές πιο μεγάλη απ’ την Ελλάδα) προχθές Κυριακή, δείχνουν ότι ο Λαός μας και πάλι υπήρξε πρωτοπόρος.\nΈτσι το από τον νεορκισθέντα χθες Γάλλο Πρόεδρο Ολάντ δηλωθέν κατά την ανάληψη των καθηκόντων του ότι η Ελλάδα αλλά και όλη η Ευρώπη χρειάζεται να στηριχθεί σε δύο βασικούς πυλώνες: την Αλληλεγγύη και την Ανάπτυξη, δίνει προοπτική. Δίνει ελπίδα.\nΆραγε αυτές οι δύο λέξεις που βγήκαν απ’ τα χείλια του νέου Προέδρου της Γαλλίας να σηματοδοτούν ότι τα δεινά του Ελληνικού Λαού και των ως στιγμής ατέλειωτων συμφορών του τα δύο τελευταία χρόνια, αρχίζουν να γίνονται θυσία για το καλό όλων των Λαών της Ευρώπης; Μιας Ευρώπης που η Αλληλεγγύη θα επικρατεί σ’ όλη την έκτασή της και που πράγματι θα είναι η Ευρώπη των Λαών από τα Ουράλια ως των Ατλαντικό και όχι των κάθε λογής σαλτιμπάγκων, κερδοσκόπων και τοκογλύφων.\nΤα λόγια αυτά του Προέδρου Ολάντ είθε να αποτελέσουν την κατευθυντήριο γραμμή πλεύσης των Ελλήνων στις νέες εκλογές του Ιουνίου όταν βρεθούν πίσω απ’ το παραβάν, ώστε να τελειώσουν τα δεινά μας, τα δεινά των παιδιών μας και των εγγονών μας που οι άφρονες αυτοί Κυβερνήτες του ΠΑΣΟΚ και της Ν.Δ. μας επέβαλλαν δια των υπογραφών τους με τα Μνημόνια και τις κάθε λογής ενδιάμεσες συμφωνίες τους.\n16.05.2012 Τάκης Χαραλ. Ιορδάνης (Ph.D.)


Η μάχη της Jinyang (453 π.Χ) – Χείλων\nΑναρτήθηκε από τον/την Xείλων στις 21/10/2012 25/10/2016\nΟ υποκόμης Xiang ανέμενε επίθεση, καθώς είχε πληροφορηθεί ότι ο Zhi Bo είχε ήδη στείλει απεσταλμένους στους οίκους Han και Wei τρεις φορές, αλλά ποτέ στον ίδιο. Μετά την απόρριψη των προτάσεων να κινηθεί προς τις πόλεις Zhangzi (σύγχρονη Changzhi) ή Handan, ο υποκόμης ζήτησε από τον υπουργό Zhang Mengtan να του προτείνει που θα μπορούσε να προετοιμάσει την υπεράσπισή του και ο Zhang πρότεινε την πόλη Jinyang επειδή ήταν η πληρέστερη από άποψης οργάνωσης. Ο Xiang συμφώνησε και κάλεσε τον Yanling Sheng να οδηγήσει τις άμαξες και το ιππικό στην Jinyang, ενώ ο ίδιος θα ακολουθούσε αργότερα. Φθάνοντας στην Jinyang, ο υποκόμης ακολουθώντας τις υποδείξεις του Zhang Mengtan, εξέδωσε διαταγές να γεμίσουν οι σιταποθήκες και τα θησαυροφυλάκια, να επισκευασθούν τα τείχη, να κατασκευασθούν βέλη και να εξασφαλισθεί χαλκός για τις ανάγκες του στρατού σε όπλα. Λόγω της ήδη υπάρχουσας οργάνωσης, το θησαυροφυλάκιο, οι σιταποθήκες και τα οπλοστάσια γέμισαν σε τρεις ημέρες, ενώ τα τείχη επισκευάσθηκαν σε πέντε ημέρες, καθιστώντας την Jinyang έτοιμη για τον πόλεμο\nΤο τρίτο έτος και ενώ οι προμήθειες είχαν εξαντληθεί, ξέσπασαν επιδημίες και οι κάτοικοι έφθασαν στο σημείο να τρώνε ανθρώπινη σάρκα προκειμένου να επιβιώσουν. Παρά το γεγονός ότι οι απλοί άνθρωποι παρέμεναν αμετακίνητοι στην απόφαση τους να αμυνθούν, η υποστήριξη της τοπικής κυβέρνησης άρχισε να εξασθενεί. Ο υποκόμης Xiang Zhang είπε στον Mengtan, «οι επαρχίες μας χάθηκαν, οι αξιωματούχοι πεινούν και φοβάμαι ότι δεν μπορούμε να κρατήσουμε άλλο την πόλη. Σκέφτομαι να την παραδώσω, αλλά δεν ξέρω σε ποια από τις τρείς οικογένειες«. Ο Zhang Mengtan, θορυβημένος έπεισε τον υποκόμη Xiang να μην παραδοθούν, αλλά να διαπραγματευθεί με τους οίκους Wei και Han.\nΈνα από τα μέλη του οίκου Zhi, ο Zhi Guo έτυχε να δει τους υποκόμεις των οίκων του Wei και Χαν μετά την μυστική συνάντηση, και προειδοποίησε τον Zhi Bo για την πιθανότητα να επαναστατήσουν, κρίνοντας από την άρση των επιφυλάξεων που είχαν. Ο Zhi επέλεξε πάλι να ενημερώσει τους συμμάχους του για τα λεγόμενα του αξιωματούχου του λέγοντας: «Από τη στιγμή που φέρομαι καλά σε αυτούς, δεν πρόκειται να με εξαπατήσουν. Τα στρατεύματά μας πολιορκούν την πόλη Jinyang για τρία χρόνια και τώρα που η πόλη είναι έτοιμη να παραδοθεί και να απολαύσουμε τα λάφυρα….τι λόγο έχουν να αυτομολήσουν;»\nΟι περισσότεροι ιστορικοί, όταν γίνεται αναφορά σε αυτά τα τρία κράτη, τα αποκαλούν οι «τρεις Jin’s«. Το κράτος του Jin συνέχισε να υπάρχει με ένα μικρό κομμάτι του εδάφους μέχρι το 376 π.Χ., όταν η υπόλοιπη επικράτεια κατανεμήθηκε στα τρία Jin’s.\nΠροηγούμενο άρθρο Αττίλας & η μάχη των Εθνών (20 Ιουνίου 451 μ.Χ. πόλη Châlons)\nΕπόμενο άρθρο Μάχη στους Αιγός ποταμούς (405 π.Χ)


Εστιατόριο COUPEPE BAKE & SHAKE, Πεντέλη, Αθήνα | ask4food\nΧειροποίητες πίτσες, ρακόμελα και χώρος για ιδιωτικά πάρτι.\nΠηγαίνουμε σε αυτό το μαγαζί περίπου από την εποχή που άνοιξε. Έξυπνος επιχειρηματίας γιατί ηταν το πρώτο στην Πλατεία της Ν. Πεντέλης και φυσικό είναι να μάζεψε όλο τον μπουχτισμένο από τα σουβλάκια κόσμο.\nΓενικά ωραίο μαγαζί - πάντα γεμάτο (χειμώνα-καλοκαίριι). Ειδικά καλοκαιρινό βραδάκι κάνει ουρές μέχρι να κάτσεις.\nΣυνήθως το προτιμούμε για ένα καφεδάκι Κυριακή πρωί ή καμιά πίτσα βράδυ.\nΚάνει την καλύτερη πίτσα θεωρώ στην περιοχή. Έχει ωραίες σαλάτες. Δεν έχω δοκιμάσει κρέπες και σάντουιτς.\nΑυτό που δεν μπορώ να ανεχτώ με τίποτα είναι ότι το μαγαζί δεν έχει μάνατζμεντ. Γκαρσόνια που δεν έρχονται ποτέ, δεν σου δίνουν σημασία και πελάτες που σηκώνονται από τα τραπέζια για να πληρώσουν ή να κυνηγήσουν τον/την σερβιτόρα για παραγγελία.\nΕίναι πολύ τυχερός γιατί δεν έχει ανταγωνισμό.\nΑλλά και λίγος σεβασμός στον κόσμο που αφήνει τα λεφτά του δεν βλάπτει.


Αδιανόητη δήλωση Πορτοσάλτε: «Ο Μητσοτάκης είναι κωμωδία, θα καταλήξει Σεφερλής» – Fresh News | Φρέσκα Νέα απο την Ελλάδα και όλο τον Κόσμο\nΑδιανόητη δήλωση Πορτοσάλτε: «Ο Μητσοτάκης είναι κωμωδία, θα καταλήξει Σεφερλής»\nΜέχρι και ο Άρης Πορτοσάλτε ασκεί έντονη κριτική στην κυβέρνηση με αφορμή την αναποτελεσματικότητα του κρατικού μηχανισμού στη διαχείριση της κακοκαιρίας «Ελπίδα». «Οι συγγνώμες τελείωσαν. Αυτή ήταν η τελευταία συγγνώμη του Μητσοτάκη. Η συγγνώμη, αν επαναληφθεί, είναι μανιέρα, είναι κωμωδία και θα καταλήξει Σεφερλής», επισημαίνει.\n«Μία συγγνώμη πέρυσι το καλοκαίρι, μία συγγνώμη χθες, οι συγγνώμες τελείωσαν», τονίζει σε αυστηρό τόνο ο Άρης Πορτοσάλτε καλώντας τον Κυριάκο Μητσοτάκη «να μοντάρει το κράτος», επισημαίνοντας ότι «αυτή είναι η δουλειά του» και υπενθυμίζοντας ότι «εκεί θα κριθεί».\nΔεν είναι η πρώτη φορά που ο Άρης Πορτοσάλτε ασκεί δριμεία κριτική στην κυβέρνηση της τελευταίες μέρες. Την Τρίτη 25 Ιανουαρίου, ο δημοσιογράφος του ΣΚΑΪ έκανε λόγο για παραλυσία και κατάρρευση του συστήματος, τόσο του κεντρικού κράτους – κυβέρνηση και Πολιτική Προστασία – όσο Περιφέρειας, Δήμων και ιδιωτών.\n«Έδώ έμεινε χωρίς μηχάνημα η Κηφισίας, με ευθύνη της Περιφέρειας Αττικής και της Πολιτικής Προστασίας», τόνισε. «Εγώ θέλω να μάθω τι συνέβη. Συνήθως τα τελευταία χρόνια κατέρρεε η Εθνική Οδός. Από το πρωί της Δευτέρας ζητούσαν να μην βγαίνουν οι οδηγοί χωρίς αλυσίδες στην Εθνική Οδό. Εφόσον ήταν έτσι τα πράγματα γιατί δεν έκαναν το ίδιο και στην Αττική Οδό; Δεν ξέρω, να βγουν να τα πουν!», ανέφερε.\n«Για πάνω από 5 ώρες υπήρχε μία γενική παραλυσία. Δεν ήξερε η Πολιτική Προστασία, η Περιφέρεια, ότι εκεί μέσα έχουν εγκλωβιστεί άνθρωποι; Η προσπάθεια απεγκλωβισμού άρχισε 19:30. Ήταν πολύ αργά. Δεν υπήρξε ούτε ένα μπουκάλι νερό, ούτε ένα μπισκότο», τονίζει, προσθέτοντας ότι έχουμε ένα κράτος το οποίο μας κοστίζει 97,5 δισεκατομμύρια, και το οποίο όμως βούλιαξε.\nRelated Topics:ΑΡΗΣ ΠΟΡΤΟΣΑΛΤΕ, ΚΥΡΙΑΚΟΣ ΜΗΤΣΟΤΑΚΗΣ, ΜΑΡΚΟΣ ΣΕΦΕΡΛΗΣ


Γιατί διάλεξα τον Τουρισμό | Another Mess Another Blog\nby Erisadesu 23:26 0 Φώναξαν αναμνήσεις Τουρισμός\nΓυρνάω ένα βράδυ από εκδρομή, κουρασμένη από το άγχος της δουλειάς και τη ταλαιπωρία που τρώω ως εργαζόμενη στον Τουρισμό και αναρωτιέμαι "Γιατί σκατά διάλεξα αυτό τον κλάδο". Ανοίγω την τηλεόραση και βλέπω την Έλενα Ναθαναήλ με όλη την ανεπιτήδευτη ομορφιά της να μου χαμογελάει γλυκά. Αποκάλυψη, ξαφνικά κατάλαβα....δεν διάλεξα τον τουρισμό επειδή το σπίτι μας δεν έμενε ποτέ άδειο από μουσαφιριά το καλοκαίρι, δεν διάλεξα τον τουρισμό επειδή ήθελα μια δουλειά που θα μου επιτρέπει να μιλάω ξένες γλώσσες...\nΔιάλεξα τον τουρισμό γιατί ως παιδί εκείνος μου είχε κλέψει την καρδιά. Το "Δηλητήριο" του τουρισμού είχε τρυπώσει βαθιά στο υποσυνείδητο μου όταν ήμουν ένα μικρό παιδί, μόνο του μπροστά στη τηλεόραση. Έπαθα σοκ, ξαφνικά στα 36 μου κατάλαβα ποια ήταν τα βήματα που οδήγησαν την έφηβη Eri να διαλέξει τον τουρισμό. Χωρίς άλλη καθυστέρηση λοιπόν σας παρουσιάζω όλα εκείνα τα τηλεοπτικά ερεθίσματα που με έκαναν να διαλέξω τον Τουρισμό.\nΣας τα βάζω λοιπόν με τη σειρά που τα είδα και όχι με τη σειρά που προβλήθηκαν απαραίτητα.\n1. Professor Poopsnagle and his flying Zeppelin. Ας το παραδεχτούμε, εκείνη η εποχή δεν είχε και πολλά τηλεοπτικά σήριαλ για παιδιά. Ειδικά πριν την έλευση των ιδιωτικών καναλιών. Ωστόσο είχε αυτή τη σειρά με το ιπτάμενο λεωφορείο και τις υπέροχες περιπέτειες. Εννοείται δεν θυμάμαι τίποτα απολύτως από τα επεισόδια που έβλεπα. Αλλά ήθελα τόσο πολύ να μπω σε εκείνο το μαγικό λεωφορείο και να ταξιδέψω παρέα με αυτό το ιδιαίτερο σχολείο. Ήθελα! Το Είχα Ανάγκη. Έπρεπε να ταξιδέψω!\n2.Επιχείρησις Απόλλων. Αυτή η ταινία είναι που πέτυχα στη τηλεόραση και μου έδωσε να καταλάβω όλα εκείνα τα υποσυνείδητα τηλεοπτικά μηνύματα που με οδήγησαν εδώ που είμαι. Η ιστορία της Ελληνίδας ξεναγού και του Γερμανού Πρίγκηπα για εμένα είχε δεύτερο ρόλο μπροστά στο μαγικό κόσμο που άνοιγε το επάγγελμα που έκανε η Ναθαναήλ. Ως παιδί δεν έβλεπα το ρομαντικό στόρυ, αλλά όλα αυτά που έκανε ως Ξεναγός / Συνοδός η πρωταγωνίστρια. Το ήθελα, ήθελα να το κάνω και εγώ. Εν μέρη το κατάφερα...δυστυχώς δεν έγινα επίσημη Ξεναγός, αλλά συνοδεύω κάποιες εκδρομές. It's something!\nΜακάρι να μου είχαν πει πως δεν είναι πάντα έτσι.\n3.The Love Boat. Η θάλασσα πάντα με καλούσε. Όμως ποτέ δεν κατάλαβα γιατί. Στα 17 ήθελα να βάλω στο μηχανογραφικό τη σχολή ασυρματιστών, τελικά δεν το έκανα, στα 22 ήθελα να δουλέψω για την Royal Olympic Cruises. Πριν λίγο καιρό σκεφτόμουν να στείλω βιογραφικό στο Allure of the Seas. Είμαι σίγουρη πως φταίει η σειρά "Το Πλοίο της Αγάπης" (μία έκφραση που χρησιμοποιεί ο πατέρας μου για να κάνει fat shaming). Διάλεξα το συγκεκριμένο opening γιατί αυτό το cast θυμάμαι πιο χαρακτηριστικά, να παίζει σε επαναλήψεις στο Mega. Κάθε καλοκαίρι την ώρα που κοιμόντουσαν όλοι εγώ ταξίδευα με τις περιπέτειες αυτού του καραβιού. Ήθελα και εγώ να είμαι εκεί μαζί τους, να εξυπηρετώ να βοηθάω και να ανακατεύομαι στις ζωές των επιβατών.\nΒέβαια κανένας δεν μας έδειξε πόσο δύσκολο είναι να δουλεύεις σε ένα κρουαζιερόπλοιο. Πως ουσιαστικά δεν έχεις προσωπικό χρόνο, πως δεν έχεις ρεπό και τον ελάχιστο ελεύθερο σου χρόνο τον περνάς στο χώρο του προσωπικού και φυσικά οι καμπίνα σου είναι ένας τάφος με ράφια. Ωστόσο παρόλο που το ξέρω, εγώ ακόμη θέλω να το ζήσω. Θέλω να είμαι μέσα σε πλοία των Μινωικών, της Celebrity Cruises, της Ελληνικής Celestial Cruises, της Norwegian Cruises ακόμη και της Talink Silji και της Viking Cruises, θέλω να φτάσω ως την Αλάσκα.\nΦανταστείτε τη χαρά μου όταν ήμουν περίπου 14 ή 15 στα πλαίσια του Συνεδρίου Εθνικής Αυτογνωσίας της Πανελλήνιας Ομοσπονδίας Ποντιακών Σωματείων με το Σύλλογο Ποντίων του Πειραιά, μείναμε στο πρώτο Ελληνικό Κρουαζιερόπλοιο που πήγε στην Αλάσκα. Πόσο παράξενες θα ήταν ερωτήσεις που έκανα στο προσωπικό. Άραγε θα χαιρόντουσαν που έβλεπαν ένα κορίτσι (ο θεός να με κάνει) στην εφηβεία σε εκείνο το μικρό κρουαζιερόπλοιο να νιώθει σαν να βρίσκεται στο παράδεισο. Είχα μάθει το πλοίο απέξω και ανακατωτά και παρόλο που ντρεπόμουν πλησίαζα το προσωπικό και το ρωτούσα διάφορα. Ήθελα και εγώ να είμαι εκεί μέρος του πληρώματος και να ταξιδεύω ταξίδια μακρινά ως στη Τζαμάικα(#klemeno). Που να είναι εκείνο το γέρικο πλοίο. Τι ιστορίες έχει να πει η πλώρη του.\n3. The Fantasy Island. Υπήρχε πραγματικά τίποτα πιο μαγικό από αυτή τη σειρά; Ένα νησί ξενοδοχείο όπου κάθε πελάτης έπαιρνε ακριβώς αυτό που ήθελε, ή ένα γερό μάθημα ζωής. Η επιτυχίας της σειράς βασιζόταν στο ότι όλα τα όνειρα μπορούσαν να γίνουν πραγματικότητα. Λεπτομέρειες όμως, μπροστά στο μεγαλείο του μυστήριου ιδιοκτήτη / διευθυντή που έκανε τα αδύνατα, δυνατά για να έχουν οι πελάτες αυτό που ακριβώς πλήρωσαν να έχουν. Το μυστήριο για εμένα ήταν, πως το έκανε, πόσο προσωπικό χρησιμοποίησε, τι σερβίτσια έβαλε, που βρήκε τις πληροφορίες...τόσες πολλές ερωτήσεις.\nΑυτή η σειρά με έκανε να θέλω να δουλέψω σε ξενοδοχείο. Όταν ξεκινούσα τις σπουδές μου εκεί το 1998, ο Ξενοδοχειακός κλάδος είχε το καλύτερο ασφαλιστικό ταμείο και οι υπάλληλοι είχαν καταφέρει να δουλεύουν ακόμη και τη φουλ σαιζόν με 4 ρεπώ το μήνα, οκτάωρο (ish)...φυσικά όταν καταργήθηκαν αυτές οι συμβάσεις άρχισε και η πτώση του ξενοδοχειακού προϊόντος στην Ελλάδα. Γιατί καλά τα αριστοκρατικά ξενοδοχεία στη χώρα, αλλά κανένας τουρίστας δεν θέλει να βλέπει τον ίδιο υπάλληλο όλη ημέρα να δουλεύει εξαντλημένος, άυπνος και έτοιμος να καταρρεύσει. Ωστόσο πάλι θα ήθελα να δουλέψω σε ξενοδοχείο και να παρέχω τις καλύτερες δυνατές υπηρεσίες...\n4. Star Trek: The Next Generation: Τι εννοείς μια σειρά στο διάστημα δεν έχει καμία σχέση με τον Τουρισμό; Το Διάσημα είναι το τελευταίο σύνορο, ένα τεράστιο ατέλειωτο ταξίδι, και το Star Trek αν μη τι άλλο ήταν ένα τεράστιο κρουαζιερόπλοιο στο διάστημα. Στα επεισόδια που θυμάμαι είχαν περιπέτειες, είχαν μπαρ, είχαν εστιατόρια, είχαν μια καθημερινότητα στο διάστημα. Αν ποτέ δημιουργηθεί Διαστημικός Τουρισμός, θέλω να είμαι στο πρώτο πλήρωμα που θα σταλλεί να δουλέψει. Ναι θέλω να είμαι σερβιτόρα στο διάστημα, να δουλεύω στο μινι μάρκετ του Enterprise ναι θέλω να με διακτινήσουν στη αγκαλιά του πιο "σέξι άντρα του κόσμου" όπως είπε ο Dr. Sheldon Cooper. Μ' ακούς γοητευτικέ ψαρομάλλη ιδιοκτήτη της Virgin είμαι έτοιμη να ενταχθώ στο πλήρωμά σου...εδώ θα μπορούσε να μπει επίσης και το Υποβρύχιο Κεραυνός\nΈτσι απλός ήταν ο παιδικός μου κόσμος, γεμάτος τηλεόραση και ταξίδια, ήθελα να γυρίσω τον κόσμο ταξιδεύοντας και δουλεύοντας. Μου κάνει εντύπωση πως από τότε ήθελα να έχω μια σφαιρική αντίληψη του τουρισμού και να δουλέψω σε όλους τους κλάδους και τομείς του. Η 17χρονη Eri ήταν πολύ πιο έξυπνη από τη σημερινή Erisadesu. Όμως ο φόβος την άφησε προσγειωμένη για πάντα στην Ελλάδα. Γι' αυτό και εγώ σε εσάς που με διαβάζετε, σε εσάς τους λίγους θα ήθελα να πω.....\nΜην αφήνετε τα παιδιά σας να βλέπουν μαλακίες, τελικά η τηλεόραση και το internet μας επηρέασαν περισσότερο από ότι θα θέλαμε...και αν θέλετε πείτε μου και εσείς αν αναρωτηθήκατε γιατί διαλέξατε αυτό που κάνετε...ή αν τελικά σας διάλεξε εκείνο.\nTAGS : αναμνήσεις | Τουρισμός |


Τα δαμάσκηνα είναι μπλε ή μοβ; «Και τα δύο!», θα σας απαντήσω. Τα δαμάσκηνα έχουν βαθύ μπλε χρώμα ενώ, όταν ωριμάσουν, γίνονται μοβ. Νωπά, έχουν μια χαρακτηριστικά γλυκιά γεύση, την οποία διατηρούν και αποξηραμένα. Είναι πλούσια σε βιταμίνη C και Α, ενώ δεν είναι λίγοι εκείνοι που τα θεωρούν σωστή υπερτροφή!\nΑπό τον Νοέμβριο έως τον Μάρτιο μπορούμε, αν θέλουμε, να φυτεύσουμε τις δαμασκηνιές μας. Φυσικά, αν εκείνες τις ημέρες έχει πολύ κρύο, προσπαθούμε να το αποφύγουμε. Επίσης, επιλέγουμε γι’ αυτές ένα απάγκιο σημείο, προφυλαγμένο από τους δυνατούς ανέμους, μιας και ο αέρας δεν τους αρέσει και τόσο.\nΟι μήνες κατά τη διάρκεια των οποίων μπορούμε να απολαύσουμε τα δαμάσκηνα, είναι ο Ιούλιος, ο Αύγουστος και ο Σεπτέμβριος.\nΜε τι μπορούμε να αντικαταστήσουμε τα ξερά δαμάσκηνα σε μία συνταγή; Αν αποτελούν δευτερεύον υλικό, μπορούμε να βάλουμε στη θέση τους ξερά σύκα ή σταφίδες.\nΌπως ήδη αναφέραμε, το μοβ είναι το χρώμα που παίρνουν τα δαμάσκηνα όταν ωριμάζουν. Επομένως, διαλέγουμε τα δαμάσκηνα που έχουν σκούρο μοβ χρώμα, είναι… παχουλά, και δεν έχουν ζάρες ή μαύρα σημάδια στη φλούδα τους. Επίσης, σε αντίθεση με κάποια φρούτα και λαχανικά, ΔΕΝ επιλέγουμε εκείνα με τη γυαλιστερή φλούδα, αλλά… τα θαμπά! Τέλος, ένα ακόμα σημάδι που υποδηλώνει ότι το δαμάσκηνό μας έχει όντως ωριμάσει είναι το κουκούτσι του: Όσο πιο εύκολα αποκολλάται από τη σάρκα του φρούτου, τόσο πιο ώριμο είναι (βέβαια, όταν το ανακαλύπτουμε αυτό, είναι πλέον αργά – εκτός κι αν ο μανάβης μας παραχωρήσει ένα για… δοκιμή).\nΝωπά, σίγουρα τα χρησιμοποιούμε σε μαρμελάδες, φρουτοσαλάτες και χυμούς ή smoothies. Αποξηραμένα, μπορούν να μετατραπούν σε υπέροχα σοκολατάκια, να ενσωματωθούν μέσα σε μπισκότα ή κέικ, να ταιριάξουν με τις σοκολατένιες μους, αλλά και να εμπλουτίσουν τις σάλτσες των κρεατικών και τα ψητά μας.\nΤα φρέσκα δαμάσκηνα, μέσα στο ψυγείο μας, μπορούν να διατηρηθούν σε άψογη κατάσταση περίπου για μία εβδομάδα. Τα αποξηραμένα διατηρούνται έως και περίπου μισό χρόνο υπό την προϋπόθεση πως βρίσκονται αεροστεγώς κλεισμένα μέσα σε ένα γυάλινο δοχείο. Φυσικά, η κατάψυξη, αποτελεί πάντα μια καλή εναλλακτική. Το μόνο που χρειάζεται, είναι να προμηθευτούμε τις ειδικές συσκευασίες τροφίμων ούτως ώστε να αποθηκεύσουμε μέσα σε αυτές τα δαμάσκηνά μας μέχρι να τα χρειαστούμε.\nΕνέργεια (kcal) 198\nΥδατάνθρακες (g) 38.2 15\nεκ των οποίων σάκχαρα (g) 38.2 42\nΦυτικές / Εδώδιμες Ίνες (g) 14.5 58\nΠρωτεΐνες (g) 2.8 6\nΑλάτι (g) 0.03 1\nΧοιρινό με δαμάσκηνα στη γάστρα


Stentoras.gr - 64dB για την εργασία, την επιχειρηματικότητα, την προσωπική ανάπτυξη και την κοινωνική αντίληψη - 8 tips για να ενισχύσεις την επαγγελματική σου ταυτότητα το καλοκαίρι\n8 tips για να ενισχύσεις την επαγγελματική σου ταυτότητα το καλοκαίρι\nΔημοσιεύθηκε : Παρασκευή, 29 Ιουνίου 2018 10:59\nΕλλάδα, μήνας Ιούνιος. Έχουμε ήδη αρχίσει να προσαρμοζόμαστε στο κλίμα του καλοκαιριού, σωματικά και ψυχολογικά. Οι επαγγελματικές υποχρεώσεις είναι λιγότερο πιεστικές, οι αντιστάσεις μας πέφτουν και η διάθεση χαλαρώνει, ενώ έχουμε περισσότερο χρόνο για ξεκούραση και ανασύνταξη δυνάμεων. Υπάρχουν πράγματα που μπορούμε να κάνουμε αυτή την εποχή και που θα μας βοηθήσουν στην επαγγελματική μας πορεία χωρίς να μας στρεσάρουν; Υπάρχουν, είναι τουλάχιστον οχτώ και ξεκινούν από «μέσα» προς τα «έξω»!\nΈνας σύντομος απολογισμός της εργασιακής χρονιάς που πέρασε μας βοηθά να εντοπίσουμε τι πήγε στραβά και τι μαθαίνουμε απ’ αυτό, καθώς και τι πήγε καλά και τι «δώρο» θα κάνουμε στον εαυτό μας γι’ αυτό. Συχνά αυτοτιμωρούμαστε για τα λάθη μας αντί να τα δούμε ως ευκαιρία μάθησης και εξέλιξης, ενώ παραλείπουμε να μας πούμε «μπράβο» και να απολαύσουμε μια μικρή ή μεγάλη επιτυχία. Φέτος ας το πάρουμε αλλιώς!\nΤο καλοκαιράκι αποτελεί μια πολύ καλή ευκαιρία για να βάλουμε σε λειτουργία το… ενδοσκόπιο. Τόλμησε να θέσεις στον εαυτό σου ερωτήματα όπως: Τι μου αρέσει περισσότερο στη δουλειά μου; Τι δεν μου αρέσει καθόλου; Πόσο ικανοποιημένος είμαι; Θέλω να κάνω το κάτι παραπάνω; Ποια είναι τα δυνατά και τα αδύναμα σημεία μου; Αισθάνομαι ότι μου αξίζει κάτι καλύτερο ή μήπως μέσα μου πιστεύω ότι προορίζομαι για μέτριες καταστάσεις; Τι θα συνέβαινε αν διεκδικούσα αυτά που λέω ότι θα ήθελα;\nΣε τέτοια βαθιά ερωτήματα συχνά δεν έχουμε άμεσες απαντήσεις, ή οι απαντήσεις μας βγαίνουν βεβιασμένα, κρύβοντας πίσω τους μια δύσκολη αλήθεια. Αν δυσκολευόμαστε, δεν χρειάζεται να πιεζόμαστε: οι ειλικρινείς αναζητήσεις κλωθογυρίζουν υποσυνείδητα στον νου, μέχρι που, εκεί που δεν το περιμένουμε, μας «πετούν» στο συνειδητό την απάντηση. Οπότε το σημαντικό εδώ είναι να ρωτήσουμε ειλικρινά, με διάθεση διερεύνησης, και η απάντηση θα ’ρθει όταν είμαστε έτοιμοι να την ακούσουμε.\nΜην ακούς τη λέξη «στόχος» και σκέφτεσαι «Ωχ!». Όπως είπαμε, το καλοκαίρι εμπνέει χαλαρή διάθεση. Όμως, αν θέσεις ερωτήματα όπως τα παραπάνω, είναι πολύ πιθανό να αναδυθούν καταπιεσμένες ανάγκες, επιθυμίες και κίνητρα, δημιουργώντας αυτόματα μικρούς ή μεγάλους στόχους. Σκέψου, για παράδειγμα, να ανακαλύψεις τι ακριβώς ήταν αυτό που «δεν σου κολλούσε» τόσα χρόνια στο επάγγελμά σου. Η συνειδητοποίηση αυτή από μόνη της μπορεί να ανοίξει δεκάδες πιθανούς δρόμους.\nΤόλμησε, όταν θα είσαι έτοιμος, να θέσεις έναν επαγγελματικό στόχο λοιπόν. Μπορεί να είναι πολύ μικρός, όπως το να παρακολουθήσεις ένα επιμορφωτικό σεμινάριο πάνω σ’ ένα συγκεκριμένο θέμα, ή μπορεί να είναι κάτι μεγαλύτερο, όπως το να αλλάξεις επάγγελμα. Μόνο έχε στον νου σου ότι, αν θέσεις έναν πολύ μεγάλο στόχο, αφενός προκαλείς τον εαυτό σου να τον πετύχει, αλλά αφετέρου τον προκαλείς και να μην τον πετύχει, προκειμένου να έχει μια καλή δικαιολογία για να μείνει ο ίδιος. Θέσε έναν στόχο ρεαλιστικό και πες τον ή γράψ’ τον με απλά, ξεκάθαρα λόγια. Δεν είναι το ίδιο να πεις στον εαυτό σου «Ναι, θα ήθελα να ζητήσω αύξηση κάποια στιγμή…» και «Θα ζητήσω μια αύξηση 50 ευρώ γιατί εργάζομαι σκληρά και το αξίζω».\nΕίναι ένας υπέροχος τρόπος να ανοίξεις τους ορίζοντές σου σε σχέση με το επάγγελμά σου. Και όχι, δεν εννοώ αν είσαι δικηγόρος να κουβαλήσεις στην παραλία την επιτομή του αστικού δικαίου! Όμως, ένα βιβλίο για τη γλώσσα του σώματος ή ένα εγχειρίδιο ψυχολογίας σίγουρα θα βοηθούσαν και επαγγελματικά. Επίσης, βιβλία που σχετίζονται με τον στόχο που έθεσες (αν έθεσες) ή βιβλία που έχουν γραφτεί από ανθρώπους του κλάδου σου χωρίς απαραίτητα το θέμα τους να είναι συναφές μπορούν κάλλιστα να εμπνεύσουν και να δώσουν κίνητρο.\nΈχεις γράψει ποτέ το όνομά σου στο Google για να δεις τι αποτελέσματα βγαίνουν; Μια απλή αναζήτηση μπορεί να σε εκπλήξει: φωτογραφίες από εκείνο το πάρτι που δεν θυμάσαι πώς είχε καταλήξει, παλαιότερες αναρτήσεις που σήμερα δεν θα ήθελες να βλέπουν οι συνάδελφοί σου, το τηλέφωνό σου σε μια αγγελία που είχες βάλει για να πουλήσεις το σκρίνιο της μαμάς σου. Διόρθωσε ή διάγραψε τα πράγματα που είναι δημόσια για σένα, καθώς η αναζήτηση βάσει ονόματος, είτε αναζητάς εργασία είτε έχεις ήδη, είναι κάτι που ευτυχώς ή δυστυχώς συμβαίνει.\nΣε ποια μέσα κοινωνικής δικτύωσης έχεις λογαριασμό; Σε βοηθούν επαγγελματικά ή μήπως εκείνο το δημόσιο προφίλ στο Instagram λειτουργεί σε βάρος σου γιατί παραείναι αποκαλυπτικό; Το καλοκαιράκι είναι μια καλή ευκαιρία για συμμάζεμα και ανανέωση εν γένει, ενώ γενικότερα καλό είναι η αναθεώρηση των ΜΚΔ να γίνεται μια δυο φορές τον χρόνο. Σκέψου ποια δίκτυα και ποιες συμπεριφορές σου σε υποβαθμίζουν ή σε ωφελούν επαγγελματικά. Απενεργοποίησε εκείνο τον λογαριασμό στο Twitter όπου όλες κι όλες είχες κάνει τρεις αναρτήσεις –γιατί να υπάρχουν κι εκεί πληροφορίες για σένα; Κάνε unfollow σε σελίδες και πρόσωπα που δεν σε αφορούν πλέον και σε βομβαρδίζουν με περιττές πληροφορίες.\nΑντί γι’ αυτό, βρες και ακολούθησε σελίδες που παρέχουν ενημερώσεις σε σχέση με το επάγγελμά σου, κάνοντας πιο ενδιαφέρουσα και ωφέλιμη τη ροή των πληροφοριών σου. Πρόσεχε ποιοι βλέπουν τις δημοσιεύσεις σου και κάνε ιδιωτικά τα προφίλ σου, όπου χρειάζεται. Επίσης, φρόντισε να τα κρατάς επικαιροποιημένα, καθώς ένα παρατημένο επαγγελματικό προφίλ ή μια μη ανανεωμένη σελίδα είναι σαν μια σκονισμένη βιτρίνα καταστήματος: ακόμα κι αν περιέχει ποιοτικά προϊόντα, είναι σίγουρα λιγότερο ελκυστική.\nΤο αναφέρω ξεχωριστά από τα υπόλοιπα social media, γιατί το θεωρώ ένα εξαιρετικό εργαλείο ενδυνάμωσης της επαγγελματικής ταυτότητας. Πρόκειται για ένα ΜΚΔ που χρησιμοποιείται αποκλειστικά για το επαγγελματικό μας προφίλ και όπου προσφέρονται ευκαιρίες δικτύωσης και ενημέρωσης για κάθε είδους εξελίξεις σε διάφορους επαγγελματικούς τομείς, εκδηλώσεις, σεμινάρια κ.λπ.\nΌμως, το πιο σημαντικό που μπορεί να σου προσφέρει το LinkedIn είναι να δώσει φωνή και πιο ολοκληρωμένη υπόσταση στην επαγγελματική σου ταυτότητα. Σίγουρα μπορείς να δημοσιεύσεις στιγμές από τη δουλειά σου και στο Facebook, όμως στο LinkedIn μπαίνεις σε μια διαδικασία οικοδόμησης και εξέλιξης αποκλειστικά του επαγγελματικού σου εαυτού. Σκέψου το σαν ένα ζωντανό βιογραφικό, που περιλαμβάνει όλη σου την πορεία, όσο μικρή ή μεγάλη κι αν είναι, από τη φοιτητική ζωή μέχρι το τώρα, προωθώντας παράλληλα και τη δράση σου στο δίκτυό σου.\nΤι σχέση έχει το φλερτ με την εργασία; Μεγάλη! Τι κάνουμε όταν φλερτάρουμε; Προβάλλουμε τις πιο λαμπερές πλευρές του εαυτού μας, προσέχουμε τι λέμε, τεστάρουμε τα όριά μας, διεκδικούμε, εξασκούμαστε στην ιδέα της αποτυχίας και σ’ έναν σωρό άλλες πολύ σημαντικές μικροδεξιότητες, οι οποίες τονώνουν τα θετικά μας χαρακτηριστικά, αυξάνουν το θάρρος, διευρύνουν την επικοινωνία, μειώνουν το στρες της αποτυχίας κ.ά. Αν το παρατηρήσουμε προσεκτικά, θα δούμε ότι υπάρχουν πολλά κοινά σημεία στο πώς συμπεριφερόμαστε ως υποψήφιοι σύντροφοι και ως εργαζόμενοι. Για παράδειγμα, δεν διεκδικώ τα εργασιακά μου δικαιώματα από φόβο να μην απολυθώ, όπως αποφεύγω να φλερτάρω από φόβο να μην απορριφθώ.\nΣαφώς και δεν είναι εύκολο όλο αυτό. Απλώς, αν σκέφτεσαι ότι θα ήθελες να βελτιώσεις τις επικοινωνιακές σου δεξιότητες στην εργασία, σκέψου ότι το να φλερτάρεις είναι σίγουρα πιο ευχάριστο, επίκαιρο και ευκολότερο το καλοκαίρι!\nΗ εργασιακή με την προσωπική ζωή εν γένει συνδέονται με πολύ περισσότερους τρόπους απ’ όσους συνειδητοποιούμε, ενώ ανά πάσα στιγμή πραγματοποιούμε μια σειρά ενέργειες που αφορούν και στην εργασιακή μας ταυτότητα.\nΑπό μέσα προς τα έξω λοιπόν, καλό καλοκαίρι!\nΣυντονίστρια δράσεων Skywalker.gr


Nτ. Ρομάνο : «Φέτος έχουμε καλύτερη ομάδα» - Flashnews.gr\nNτ. Ρομάνο : «Φέτος έχουμε καλύτερη ομάδα»\nΑκόμη ένας παίκτης του Εργοτέλη μίλησε στην επίσημη ιστοσελίδα του συλλόγου για το πώς κυλάει η προετοιμασία και για το πώς έχει δει την ομάδα στα μέχρι τώρα φιλικά που έχει δώσει στην Ολλανδία.\nΟ λόγος για τον Ντιέγκο Ρομάνο με τον Αργνετινό να αναφέρεται εκτός από αυτά τα δύο θέματα στους προσωπικούς του στόχους αλλά και τους στόχους του Εργοτέλη τη νέα χρονιά ενώ έστειλε και το μήνυμα του στους φιλάθλους της ομάδας λέγοντας τους ότι «Όλοι μαζί θα πάμε πιο ψηλά τον Εργοτέλη».\nΑναλυτικά η συνέντευξη του Ντιέγκο Ρομάνο στο «ergotelis.gr» :\nΓια την φετινή προετοιμασία«Κάνουμε πολύ καλή δουλειά στην προετοιμασία. Είμαι σίγουρος ότι βρισκόμαστε σε καλό δρόμο και αυτό θα φανεί στις επίσημες υποχρεώσεις της ομάδας μας. Εκτός από σκληρή προπόνηση η προετοιμασία που κάνουμε είναι ποιοτική. Μέρα με την ημέρα αισθανόμαστε όλο και καλύτερα και αυτό είναι σημαντικό».\nΓια την εικόνα της ομάδας στα φιλικά παιχνίδια«Η εικόνα μας στα παιχνίδια ήταν καλή κόντρα σε δυνατές ομάδες. Μάλιστα, με την Alkmaar, η οποία ήταν η καλύτερη ομάδα που αντιμετωπίσαμε, κάναμε πολύ καλό πρώτο ημίχρονο. Δημιουργήσαμε ευκαιρίες και θα μπορούσαμε να είχαμε πετύχει κάποια γκολ. Έχουμε ακόμα χρόνο για να εμφανιστούμε ακόμα καλύτεροι στη συνέχεια και έτοιμοι με την έναρξη του πρωταθλήματος.Αυτό που βλέπω, τόσο στις προπονήσεις όσο και στα φιλικά είναι ότι φέτος έχουμε καλύτερη ομάδα και σε αυτό βοηθάει ότι πολλοί παίκτες βρίσκονται στην ομάδα αρκετά χρόνια με τον ίδιο προπονητή».\nΓια τους προσωπικούς και τους ομαδικούς στόχους«Όπως ανέφερα φέτος θα εμφανιστούμε καλύτεροι και είμαστε ικανοί για μεγαλύτερα πράγματα από αυτά που καταφέραμε πέρσι. Έχουμε καλούς παίκτες, καλό σύνολο και μπορούμε να πάμε ψηλά. Στόχος μου είναι να βοηθήσω την ομάδα περισσότερο από πέρσι. Σημείωσα πέντε γκολ φέτος θέλω να βάλω περισσότερα. Σημαντικό για εμένα είναι να παίξω σε όλους τους αγώνες, όπως την προηγούμενη περίοδο».\nΈνα μήνυμα για τους φιλάθλους«Θέλουμε τους φιλάθλους μας στο γήπεδο, γιατί τους χρειαζόμαστε. Η παρουσία τους είναι σημαντική, μας δίνουν δύναμη να παίξουμε ακόμα καλύτερα. Θέλω να πω στους φιλάθλους ότι φέτος θα δουν μια πολύ καλή ομάδα που θα τους προσφέρει καλό θέαμα. Όλοι μαζί θα πάμε πιο ψηλά τον Εργοτέλη».\nΤετάρτη, 3 Αυγούστου 2011, 17:18


Αναρτήθηκε από ἡ Πελασγική στις 6:38 μ.μ. Δεν υπάρχουν σχόλια:\nΟΙ «ΤΡΟΜΟΚΡΑΤΕΣ» ΤΟΥ ΠΑΡΙΣΙΟΥ ΠΟΥ… ΔΕΝ ΕΧΟΥΝ ΙΔΕΑ ΑΠΟ ΠΑΡΙΣΙ ! (βίντεο)\nΜια από τους τρομοκράτες σύμφωνα με τις φωτογραφίες που δημοσιεύτηκαν, είναι η «Hasna Aït Boulahcen». Αλλά η Hasna Aït Boulahcen… ζει εδώ και ένα χρόνο στο Μαρόκο.\nΗ φωτογραφία που είχε τραβηχτεί όταν ζούσε στην Γαλλία της δημιούργησε μεγάλο πρόβλημα γιατί κάποιοι βρήκαν την φωτογραφία της και την πούλησαν σαν τρομοκράτισσα στους δημοσιογράφους. Το πραγματικό της όνομα είναι ΝΑΒΙLΑ και όχι ΗΑSΝΑ. Δεν έχει καμιά σχέση με την λεγόμενη τρομοκράτισσα. Φωτογραφίες που την δείχνουν δήθεν στην μπανιέρα έχουν σβηστεί από τις περισσότερες ιστοσελίδες. Όπως και η δημοσίευση στην Daily Mail.\nΟ επόμενος φερόμενος ως υποψήφιος τρομοκράτης, είναι ο Veerender Jubbal, ένας Sikh γεννημένος στον Καναδά. Δεν έχει πατήσει ποτέ το πόδι του στην Ευρώπη και παρόλα αυτά βρισκόταν στα πρωτοσέλιδα στην Ιταλία και Ισπανία αναφερόμενος επίσης σαν τρομοκράτης. Μάλιστα κατηγορήθηκε ότι επιτέθηκε στο Bataclan.


BerryFit - σταγόνες, Πόσο κοστίζει και πώς λειτουργεί;\nHome / Νέα / BerryFit – σταγόνες, Πόσο κοστίζει και πώς λειτουργεί;\nΑν είστε κουρασμένοι από τη συνεχή καταμέτρηση θερμίδων, η υπερβολική άσκηση και δίαιτα λιμοκτονίας, ήρθε η ώρα να δώσουν προσοχή σε BerryFit . Το νέο εργαλείο θα είναι η σωτηρία των ανθρώπων απελπισμένοι για να πάρετε μια τέλεια εικόνα. Οι παραγωγοί υπόσχονται ότι το λίπος είναι κυριολεκτικά λιώνουν εύκολα. Το μόνο που χρειάζεται να κάνετε είναι να\nαγοράσετε μια καινοτομία στην επίσημη ιστοσελίδα του πωλητή.\nΤο φάρμακο παράγεται σε μορφή σταγόνων, οι οποίες αποσκοπούν στην καύση του λίπους και τον καθαρισμό του σώματος. Rave απόψεις επιβεβαιώνουν την αποτελεσματικότητα των λεπτότερο BerryFit. Οι αγοραστές Σημειώνεται επίσης ότι μετά τη διακοπή της απώλειας βάρους δεν επιστρέφεται.\nΤι είναι το BerryFit;\nΜοναδικές σταγόνες για την απώλεια βάρους συνιστάται από τους δύο εγχώριους και ξένους διατροφολόγους. Τα αποτελέσματα από τη χρήση των κονδυλίων δεν χρειάζεται να περιμένουν για μήνες -. Η απώλεια βάρους θα ξεκινήσει εντός μιας εβδομάδας από την εισαγωγή\n«Τι είναι η BerryFitand πώς λειτουργεί;» – θα ρωτήσετε. Το φάρμακο είναι ένα σύμπλεγμα ενεργών ενώσεων τα οποία κατευθύνονται έναντι του ιστού surround. Οι κατασκευαστές ισχυρίζονται ότι μετά από ένα μήνα του μαθήματος, θα ξεχάσουμε το γλυκό, θα προσαρμόσει την όρεξη και το μεταβολισμό. Επιπλέον, θα υπάρξει μια κάθαρση του σώματος των επικαθίσεων που θα δώσει μια τονωτική αίσθηση της ελαφρότητας.\nΗ υποσχέσεις φάρμακο απώλειας βάρους μέχρι 20 κιλά σε μόλις ένα μήνα χρήσης. Αυτό αποδεικνύεται από τις πολυάριθμες απόψεις που μπορείτε να βρείτε σε οποιοδήποτε φόρουμ για τη μείωση του βάρους. Εμπιστευτείτε το σώμα σας σε επαγγελματίες.\nΗ επίδραση του φαρμάκου BerryFit\nBerryFitstands εναντίον τους συνομηλίκους, λόγω της δράσης με στόχο την:\nΜια γρήγορη διάσπαση του λίπους, ακόμα και εκείνων που έχουν συσσωρευτεί όλα αυτά τα χρόνια.\nΗ αποκατάσταση του σπασμένου μεταβολισμού.\nΕπεξεργασία “επιβλαβή” θερμίδες σε ενέργεια.\nΒελτίωση της γαστρεντερικής οδού.\nΠλήρης καθαρισμό του σώματος.\nΜια σημαντική μείωση της όρεξης.\nΓια να αποτραπεί περαιτέρω η εναπόθεση των αποθεμάτων λίπους.\nΤο εργαλείο πήρε περιγραφή της από διατροφολόγους από όλο τον κόσμο. Η επίδρασή του έχει μελετηθεί αρκετά για να κάνουν ένα συμπέρασμα σχετικά με την αποτελεσματικότητά\nΕξαρτήματα σταγόνες για την απώλεια βάρους επιλέγονται προσεκτικά και έχουν σχεδιαστεί για να επιτευχθεί γρήγορα το επιθυμητό αποτέλεσμα. Σημειώνεται εντελώς φυσική σύνθεση, η οποία προστατεύει από τις παρενέργειες της εφαρμογής:\nGoji μούρα. Δημοφιλές συστατικό των περισσότερων φαρμάκων απώλειας βάρους. Η δράση τους βασίζεται στη διάσπαση της συσσώρευσης λίπους και επακόλουθη απέκκριση των αποβλήτων. Μούρα ομαλοποίηση χοληστερόλη, θεραπεύει τα αγγεία και να επιταχύνει το μεταβολισμό.\nGarcinia Cambogia. Αυξάνει την ζωτικότητα, διεγείρει τη διαδικασία στάσιμη μεταβολισμού και μειώνει το αίσθημα της πείνας.\nGuarana. Βοηθά να μετατρέψει τις θερμίδες σε ενέργεια. Ουσία επηρεάζει τη δραστηριότητα του εγκεφάλου, αυτό επιταχύνοντας σημαντικά.\nεκχύλισμα των φύλλων\nΤσουκνίδα. Διεγείρει την απώλεια βάρους και να\nυποστηρίζει την επίτευξη αποτελέσματος για μεγάλο χρονικό διάστημα. Hood αναζωογονεί το γεννητικό και ουροποιητικό σύστημα, καθαρίζει τα νεφρά. Φύλλα τσουκνίδας χρεώνουν τον οργανισμό με μεταλλικά στοιχεία απαραίτητα για την κανονική λειτουργία.\nAcai. συστατικό της βιταμίνης BerryFit. Φυσικό συστατικό vospolnit το έλλειμμα των χρήσιμων ουσιών και είναι υπεύθυνος για την εξωτερική ομορφιά. Αυτός είναι ο λόγος για τον οποίο χάνει τις γυναίκες το βάρος δούμε μεγάλη και γεμάτη ενέργεια.\nΙπποφαές φλοιό. Καθαρίζει τα έντερα από τις καταθέσεις, λόγω της καθαρτική δράση.\nBirch φύλλα και τα νεφρά. Καταργήστε τον ιστό της περίσσειας υγρού, εξαλείφοντας έτσι οίδημα. Επίσης εκχύλισμα των φύλλων σημύδας είναι ο χειρότερος εχθρός της κυτταρίτιδας.\nΌλα τα φυσικά σταγόνες εγκριθεί από επαγγελματίες διαιτολόγους και τους γιατρούς. Χάστε βάρος χωρίς να βλάψει την υγεία.\nΠλεονεκτήματα και μειονεκτήματα BerryFit\nΣταγόνες για την απώλεια βάρους έχουν τέτοια πλεονεκτήματα:\nΔεν Αλλεργία ή παρενέργειες?\nχρήση επιτρέπεται για τις γυναίκες και τους άνδρες?\nγρήγορο αποτέλεσμα και παρατεταμένο αποτέλεσμα?\nβολική συσκευασία που μπορείτε\nνα φέρετε μαζί σας.\nΜεταξύ των ελλείψεων:\nγια κάποιους μπορεί να φαίνεται μια υψηλή τιμή?\nκαθαρτική δράση του φαρμάκου.\nΔεν χρειάζεται να αλλάξει δραστικά τη διατροφή σας, να λιμοκτονούν, να βασανίζουν τον εαυτό σας στο γυμναστήριο – πέφτει Max Slim θα κάνει τα πάντα μόνος του\nΟδηγίες χρήσης BerryFit\nΧάστε βάρος έτσι απλά ποτέ δεν ήταν ακόμα. Μοναδική φόρμουλα θα επιτρέψει σε σας για να χάσετε βάρος χωρίς δυσκολία. Για να επιτευχθεί το επιθυμητό αποτέλεσμα, είναι αρκετά για να πάρει BerryFitin το πρωί και το βράδυ με άδειο στομάχι. Αγωγή κατανοητή και προσιτή σε όλους:\nΡίχνουμε σε ένα ποτήρι ζεστό βρασμένο νερό.\nΑνακινήστε το βάζο στην επιφάνεια του υγρού για να σχηματίσει αφρό.\nDrip στο ποτήρι των 30 σταγόνες.\nΑνακατέψτε με ένα κουτάλι κοκτέιλ, στη συνέχεια, περιμένετε 2 λεπτά και πίνουμε.\nΓια την απώλεια βάρους, αρκεί να χρησιμοποιήσει το φάρμακο για 3 μήνες. Συνήθως, κατά τη διάρκεια αυτής της περιόδου καταφέρνει να απαλλαγούμε από τα 4 επιπλέον κιλά και να φέρει το σχήμα, προκειμένου, όπως αποδεικνύεται από το λεπτότερο φωτογραφία. Αν θέλετε να χάσετε περισσότερο, επαναλάβετε Max Slim\nσε 2 εβδομάδες.\nΠού να αγοράζουν και τι τιμή BerryFit\nΑγορά μοναδική σταγόνες μόνο στην επίσημη ιστοσελίδα του κατασκευαστή. Μην ρισκάρετε τα χρήματα και τα νεύρα, την αγορά αγαθών σε αμφισβητήσιμες online καταστήματα, η πιθανότητα να αγοράσει ένα ψεύτικο. Όλα τα προϊόντα BerryFithas πιστοποιητικά ποιότητας και τα πιστοποιητικά.\nΓια να παραγγείλετε καινοτόμες σταγόνες θα πρέπει να πάτε στην επίσημη ιστοσελίδα του κατασκευαστή και να συμπληρώσετε τη φόρμα, εισάγοντας τα στοιχεία επικοινωνίας σας. Σε λίγα λεπτά μπορείτε να ενημερώνεστε μια εκπρόσωπο της εταιρείας για να απαντήσει στις ερωτήσεις σας και να επιβεβαιώσει την παραγγελία. Το δέμα με το φάρμακο θα πρέπει να παραδοθεί στο πλησιέστερο ταχυδρομείο στο συντομότερο δυνατό χρονικό διάστημα.\nΕίναι σημαντικό ότι ο έμπορος απαιτεί προπληρωμή, να πληρώσει για την αγορά σας αμέσως μετά την παραλαβή.\nΜοναδικές προϊόν είναι κατασκευασμένο από φυσικά συστατικά, η οποία εξαλείφει πλήρως παρενέργειες και βλάβη. Υπάρχουν αντενδείξεις:\nμια αλλεργική αντίδραση στα συστατικά του φαρμάκου?\nτων παιδιών ηλικίας.\nΗ ελάχιστη λίστα των αντενδείξεων επιτρέπει να κάνετε ένα συμπέρασμα σχετικά με την ασφάλεια των BerryFitto η υγεία των περισσότερων αγοραστών.\nΣχόλια γιατρούς BerryFit\nΟι ειδικοί συμφωνούν: σταγόνες – εργασία. Επιπλέον, οι ασθενείς που έλαβαν Max Slim μέσα σε ένα μήνα, η βελτίωση της γενικής κατάστασης, ισχυρότερο ανοσοποιητικό σύστημα. Ρεάλ αποτελέσματα απώλειας βάρους μήνα περίπου 10-12 κιλά.\nΑλεξάνδρου, ΔΙΑΙΤΟΛΟΓΟΣ V. dietanolamina Ο gastroenterologica σίγουροι σταγόνες είναι αρωγοί στον αγώνα κατά της παχυσαρκίας για εκείνους που οδηγούν έναν ενεργό τρόπο ζωής.\nαπόψεις των πελατών BerryFit\nΣταγόνες απόψεις απώλεια βάρους έχει τόσο θετικές όσο και αρνητικές. Πολλοί έχουν σημειώσει την αποτελεσματικότητά τους, αλλά υπάρχουν και εκείνοι για τους οποίους η φαρμακευτική αγωγή δεν έχει βοηθήσει.\nKarina, 28 Lateline, 30 Laterina, Leanna 26, 33 godagori, 37 χρόνια\nBerryFit- η πιο πρόσφατη εξέλιξη στον τομέα της διαιτολογίας, το οποίο έχει σχεδιαστεί για την καταπολέμηση της παχυσαρκίας. Για να επιτύχει τα καλύτερα αποτελέσματα, ρυθμίστε τη δύναμη, να κάνει ένα πρόγραμμα γυμναστικής και μην ξεχάσετε σχετικά με τις σταγόνες.\nPrevious ArticleBiorecin – ρυτίδες, Πόσο κοστίζει και πώς λειτουργεί;\nNext ArticleAlpha Dominant – Πόσο κοστίζει και πώς λειτουργεί;\nCardiline Επισκόπηση προϊόντος\nBIGBOY GEL αν θέλετε να ξέρετε το μυστικό;\nViatonica – Πόσο κοστίζει και πώς λειτουργεί;


...ή ήμουν ο παράξενος με το μπλοκάκι στα «Προσεχώς»\nΑπό τον Ιάσονα Τσιμπλάκο, 27/11/2014 @ 11:33\nΝα ξέρεις πως το κείμενο αυτό γράφτηκε με δυσκολία περίσσια και ήταν αποτέλεσμα διπλού procrastination. Την ώρα που έπρεπε να δουλεύω, σκεφτόμουν θεματολογίες για εφτάρια και την ώρα που σκεφτόμουν θεματολογίες για εφτάρια, σκρόλλαρα ανελέητα στα «προσεχώς» του IMDb. Κάπως έτσι λοιπόν κατέληξα στο κείμενο αυτό, το οποίο παρουσιάζει κάποιες από τις ταινίες που πιστεύω πως αξίζει κανείς να τα σκάσει στους επόμενους μήνες.\nΕλέω μαζοχισμού, με περιόρισα χρονικά, γιατί αλλιώς θα ήταν πάρα πολύ εύκολο να γράψω για τους "Avengers", τα "Jurassic Parks" και τα "Assassin's Creeds" του κόσμου τούτου. Έτσι λοιπόν, οι παρακάτω εφτά ταινίες ενδέχεται να παρελάσουν μπροστά στις μεγάλες οθόνες της Ελλάδας μέσα στο επόμενο τρίμηνο και εδώ αραδιάζω την αποψάρα μου για κάθε μία από αυτές που πιστεύω πως αξίζουν το πολύτιμό σας χρόνο και το ακόμα πολυτιμότερό σας χρήμα.\nΚάτι ακόμα, έχω κλέψει λιγάκι και λόγω του ότι βρίσκομαι στας Ινγκιλτέρας, έχω δει κάποιες από τις παρακάτω ταινίες. Αυτό βέβαια μόνο ως θετικό θα 'πρεπε να το εκλάβεις, καθώς πίσω από τις εν λόγω προτάσεις θα κρύβεται έστω και μία υποτυπώδης τεκμηριωμένη άποψη. Για τις υπόλοιπες όμως θα μιλάει το hype, το trailer, το cast και η εκάστοτε μυρωδιά των νυχιών μου. Για πάμε.\nΕντάξει, αρχίζουμε από τα προφανή. Η αλήθεια είναι πως, με μάτια λιγότερο θολωμένα τώρα, η δεύτερη ταινία θα μπορούσε να ήταν λίγο καλύτερη. Δηλαδή και γαμώ ήταν, αλλά δεν βγήκα από την αίθουσα με την αθώα, παιδική λάμψη στα μάτια μου που περίμενα. Αυτό βέβαια δεν σημαίνει πως και φέτος δεν θα κάνουμε μαραθώνιο Peter Jackson ενόψει του τελευταίου μέρος της τριλογίας. Εν αντιθέσει με τις υπόλοιπες ταινίες της λίστας, έχω μείνει επίτηδες μακριά από οποιοδήποτε trailer, γιατί κάπως έτσι θαρρώ την πάτησα με το "Desolation Of Smaug", οπότε δεν μπορώ να μιλήσω για το περιεχόμενο. Άλλωστε, νομίζω πως η κληρονομιά της ταινίας μιλάει από μόνη της και τα πολλά λόγια είναι φτώχια. Μέση Γη και τίποτ' άλλο.\nΠροσωπικά, αυτή είναι η ταινία που περίμενα περισσότερο να δω φέτος και τελικά θα τη δω του χρόνου, όπως και πολλοί εκτός Ηνεμένων Πολιτείων. Στα της πλοκής, έχουμε έναν πάλαι πότε σταρ της μικρής οθόνης (Michael Keaton) που έγινε φίρμα υποδυόμενος έναν υπερήρωα ονόματι Birdman. Θέλοντας να κάνει το comeback που νιώθει πως του αξίζει οργανώνει μία σειρά θεατρικών παραστάσεων με τον Βirdman. Μπορεί εκ πρώτης όψεως να μην σου γεμίζει το μάτι, αλλά το θέμα είναι πως απ’ ότι έχω καταλάβει η ταινία καταπιάνεται με πάμπολλες θεματολογίες και με άλλα τόσα είδη. Από δράμα, σε κωμωδία, σε υπερηρωική, σε θρίλερ. Είναι μία πολυποίκιλη σαλάτα που μάλλον έχει πετύχει όσο τίποτα, καθώς από πολλές μεριές ακούγεται πως πρόκειται για γερή υποψήφια ταινία της χρονιάς. Όχι από ακαδημίες και τέτοια, αλλά από τον τίμιο λαουτζίκο.\nΓενικά δεν ξέρω πολλά για ταινίες (ναι, και γω αναρωτήθηκα γιατί με διαβάζεις), κι έτσι λοιπόν, επειδή κωλοχάρηκαν πολλοί με την ανακοίνωση της νέας ταινίας του Paul Thomas Anderson, έκανα πως χάρηκα και γω για να μην με δείχνουν με το δάχτυλο. Με το έργο του δεν είμαι αρκετά εξοικειωμένος για να πω την αλήθεια, αλλά δεν χρειάζεται να 'μαι κανένας ψαγμένος σινεφίλ για να εκτιμήσω ένα δυνατό καστ και μία ενδιαφέρουσα ιστορία. Το trailer λοιπόν μιλά από μόνο του, δίνοντας όλα όσα πρέπει να δώσει ένα trailer. Ύφος, στυλ, πρόσωπα και βασικά στοιχεία της πλοκής. Ταινία που προμηνύεται αρκετά δραματική με έντονο μαύρο χιούμορ δεν θα μπορούσε παρά να βρίσκεται ψηλά στις προτιμήσεις μου, και όπως και να το κάνουμε, οποιαδήποτε κινούμενη εικόνα φιγουράρει έστω και λίγο τον Michael Kenneth Williams (Omar, yo), είναι must-see στα μάτια μου.\nΝαι, όλοι ξέρουμε πως ο Keanu Reaves έχει το emotional range μιας αγγουροσαλάτας, αλλά ο κόσμος ο έξω έχει βουίξει πως τούτο δω είναι πράγματι πολύ πολύ καλό και μάλλον ρόλος που θα μας κάνει να νιώσουμε άσχημα για τα όσα έχουμε σούρει για την πάρτη του. Στα πεταχτά, εν αποστρατεία υπερφυσικός πιστολεροδείρτης αναγκάζεται να ξαναμπεί στο παιχνίδι όταν κάτι τσογλαναραίοι του σκοτώνουν το γλυκήτατο beagle κουταβάκι του. Από εκεί και πέρα το χάος. Ο Reaves βρήκε επιτέλους ρόλο που το να είσαι όσο εκφραστικός είναι μία σκούπα ντελόνγκι είναι ατού, και μέσα σε αυτόν, μάλλον μεγαλουργεί. Μεγάλη ταινία δράσης που... μάλλον δεν θα δείτε ποτέ γιατί απ' ότι καταλαβαίνω δεν θα έχει διανομή στην Ελλάδα. Έκλεψα, το ξέρω, αλλά τι να γίνει. Κοίτα όμως τι έκανε η προκατάληψη, τσκ τσκ τσκ. Λουστείτε τώρα Πιγκουίνους Μαδαγασκάρης ξέρωγω και κρήπη τρισδιάστατο Μπομπ Σφουγγαράκη.\nΜε λίγα λόγια, η βίος και πολιτεία του Stephen Hawking. Αναμένεται μεγάλη ερμηνεία από τον Eddie Redmayne που όπως είναι λογικό, έπρεπε να κάνει πολλές αλλαγές στο σώμα του για να πείσει τον κόσμο ότι πάσχει από την ίδια νευροκινητική νόσο με τον λαμπρό κοσμολόγο. Δίπλα του, η γλυκύτατη και άκρως ερωτεύσιμη Felicity Jones που αναλαμβάνει τον ρόλο του μπερδεγουέη της ιστορίας, που στέκεται δίπλα του σε κάθε βήμα της δύσκολής του ζωής. Δεν θα κρυφτώ πίσω από κανενός το δάχτυλο, κάποιο τίμιο αντρικό δάκρυ σχεδόν μαζεύτηκε στα βάρβαρά μου μάτια μόνο και μόνο βλέποντας το trailer, οπότε δεν έχω καμία αμφιβολία πως η ταινία θα παίξει επικίνδυνα παιχνίδια με τον υποτυπώδη αντρισμό μου. Αχ αυτές οι αληθινές ιστορίες.\nΟρίστε, αυτή την είδα τις προάλλες και τη συστήνω ανεπιφύλακτα. Έχουμε τον επίκαιρο Βenedict Cumberbatch στο ρόλο του ιδιαίτερου Alan Turing, μαθηματικό στα χρόνια του Δευτέρου Παγκοσμίου Πολέμου, που αναλαμβάνει τον ρόλο αποκωδικοποιητή του ENIGMA, μέσο κρυπτογράφησης που χρησιμοποιούσαν οι Γερμανοί στις ραδιοτηλεπικοινωνίες τους. Στο πλάι του -εξαιρετικού- Cumberbatch βρίσκουμε ένα πολύ δυνατό επιτελείο ηθοποιών με τη Keira Knightley στα καλύτερά της (πράγμα που δυσκολεύτηκα να γράψω, γιατί κάπως την αντιπαθώ). Πέρα λοιπόν από τα ιδιαίτερα που γίνονται εκεί στο μυστικό κέντρο αποκρυπτογράφησης, μαθαίνουμε πολλά για την βασανισμένη ζωή του εκκεντρικού κυρίου Turing μέσω ενός ιδιαίτερου timeline που ακολουθεί ο σκηνοθέτης. Το ύφος της ταινίας είναι πολύ όμορφο και το δράμα ραντίζεται πολύ καλά με έξυπνο και καλοδουλεμένο χιούμορ. Πολλοί μιλάνε για τιτάνιο ρόλο Cumberbatch (δεν θα διαφωνήσω, παντού καθηλωτικός και συμπαθέστατος είναι ο ρουφιάνος), όπως και για χρυσή αγαλματίδια, αλλά ας όψεται η τελευταία ταινία της λίστας...\nΣτα μάτια μου, μάλλον μιλάμε για ταινία της χρονιάς. Τέτοια αποτύπωση της σκοτείνιας και της λέρας σε άνθρωπο δεν πρέπει να έχω ξαναδεί. Δεν μπορώ να τονίσω αρκετά πόσο τέλεια παίζει ο Jake Gyllenhaal και το πόσα φέρνει στην ταινία με την ερμηνεία του. Με λίγα λόγια, παρακολουθούμε την πορεία του Louis Bloom, στην προσπάθειά του να καταφέρει να κάνει κάτι με την απογοητευτική ζωή του, όταν ανακαλύπτει πως έχει κάποιο ταλέντο στην οπτική κάλυψη ατυχημάτων. Παπαράτσι τραγωδιών δηλαδή, nightcrawler. Μεγάλο ατού της ταινίας και το σενάριο, το οποίο είναι γραμμένο έξοχα, με ιδιαίτερη έμφαση στον αφύσικο χαρακτήρα του Bloom και το πως εξελίσσεται συνεχώς καθώς χάνεται σταδιακά στο γκρίζο σύννεφο του τι είναι σωστό και τι λάθος. Δεν το σκέφτεσαι καν, πας.


Κενό νοήματος - Blaze\nHome Blazing Views Κενό νοήματος\nΠριν από μερικούς μήνες, η Σουηδική Ακαδημία απένειμε το νόμπελ ειρήνης στον Μπαράκ Ομπάμα. Δεν τρέφω τα κλασσικά αντιαμερικανικά συναισθήματα των περισσότερων συμπατριωτών μου, όμως εντελώς αντικειμενικά ήταν μια φαιδρή ενέργεια.\nΗ ιστορία το αποδεικνύει άλλωστε, με το νέο φιάσκο των "ειρηνευτικών" συνομιλιών Ισραηλινών και Παλαιστίνιων. Ποια ήταν η λογική τους; Ότι ο Ομπάμα δεν ήταν ο Μπους, που ενστερνιζόταν απόλυτα το δόγμα των προληπτικών πολέμων ή μήπως είχαν πέσει θύμα της προεκλογικής ρητορείας του, του "Yes We Can" και των άλλων συνθημάτων που ξεφούσκωσαν και συνετρίβησαν από την πραγματικότητα;\nΕκεί που θέλω να καταλήξω, είναι ότι όλες αυτές οι βραβεύσεις κάπου έχουν χάσει το νόημα τους. Μια ελίτ βραβεύει μια άλλη ελίτ [και μιλάω για τους μη επιστήμονες] εξαργυρώνοντας μια επιταγή καλών προθέσεων...\nΈτσι και ο Παπανδρέου βραβεύτηκε με το γερμανικό Quadriga για τις προσπάθειες του να σώσει την Ελλάδα από τη χρεωκοπία! Πρώτον, η Ελλάδα είναι ήδη χρεοκοπημένη και υπό καθεστώς "προστασίας" και δεύτερον, είναι ο δημοκρατικά εκλεγμένος πρωθυπουργός της χώρας, αυτή είναι δουλειά του! Δεν είναι κάποιος πολίτης ή εθελοντής ή ευεργέτης.\nΒέβαια έχω και εγώ ένα βραβείο στο ράφι. Λέει "Όσκαρ Γκαντεμιάς - Γιατί και μόνος σου να τρέξεις, πάλι δεύτερος θα βγεις" :@ Περιμένω και τα βραβεία Φιάσκου και Εξευτελισμού :o\nΚενό νοήματος Reviewed by Nick on Δευτέρα, Οκτωβρίου 04, 2010 Rating: 5\nWise_One 11:24 π.μ.\nΒραβείο Μαλακίας πρέπει να δίνουμε. Επειδή όμως θα παίρνει όλος ο κόσμος, θα πρέπει να το περιορίσουμε σε συγκεκριμένους τομείς. Εύκολο.


Γρήγορο αδυνάτισμα: Χάστε 10 κιλά σε ένα μήνα - Απώλεια βάρους μέχρι 10 κιλά\nΑπώλεια βάρους μέχρι 10 κιλά\nΕπίσης, για άτομα με καλή υγεία, υπέρβαρα, που επιθυμούν να χάσουν σημαντική ποσότητα λίπους μέσα σε λίγες ημέρες. Ιδανικός υποψήφιος είναι αυτός ο οποίος είναι υγιής και έχει εναπόθεση λίπους σε συγκεκριμένα σημεία.\nΠόσο ασφαλής είναι Πριν από την εφαρμογή της θεραπευτικής αγωγής Diet Tube, ο ασθενής υποβάλλεται σε σειρά αιματολογικών εξετάσεων, καθώς και σε ένα ηλεκτροκαρδιογράφημα. Η μέθοδος πραγματοποιείται με απόλυτη ασφάλεια από το επιτελείο των εξειδικευμένων γιατρών ειδικός παθολόγος, ειδικός μικροβιολόγος, κλινική διατροφολόγος απώλεια λίπους πραγματικά αργή την επίβλεψη του πλαστικού χειρουργού Απόστολου Γαϊτάνη.\nΠοια είναι τα αποτελέσματα Γενικά, η πρώτη περίοδος της θεραπείας συντελεί σε απώλεια βάρους μέχρι 10 κιλά περίπου κιλών καθαρού λίπους.\nΣτην περίπτωση που χρειάζεται να απαλλαγεί κανείς από περισσότερα κιλά, η θεραπεία μπορεί να επαναληφθεί. Αφού πρώτα προηγηθεί μια περίοδος συντήρησης, η οποία εκλαμβάνεται ως ένα είδος εκπαίδευσης στην υγιεινή διατροφή, ακολουθεί ένας δεύτερος κύκλος Diet Tube. Όσον αφορά τους ανθρώπους που πρέπει να χάσουν μεγάλο αριθμό κιλών, θα πρέπει να προγραμματιστούν με το γιατρό επιπλέον κύκλοι θεραπείας μέσα σε διάστημα, πλέον κάποιων μηνών, έτσι ώστε να επιτευχθεί απώλεια βάρους κιλών σε περίοδο μηνών.\nΠεριγραφική μελέτη της συντήρησης απώλειας βάρους\nDuncan απώλεια βάρους\nΑδυνάτισμα: υπάρχει “μαγική λύση”; | Eurodiet\nUntitled - Εθνικό Μετσόβιο Πολυτεχνείο


Αντώνης Ανηψητάκης: Αλιεύοντας ελπίδες\nΣυμπρωταγωνιστούν οι αρχαίες πέτρες που χαμογελούν και τα μοναδικά ευρήματα που αποκαλύπτουν μια άλλη καθημερινότητα και ξεχασμένες διαδρομές στη νοτιοανατολική Μεσόγειο. Από τότε, 22 χρόνια, ο Φίλιππος επιμένει. Παρακολουθεί την ανασκαφή, τους μαθητές που έγιναν γονείς, την τοπική κοινωνία και τη σχέση της με τα αρχαία. Ζητεί ενίσχυση να κάνει την ταινία του μεγάλη. Μεγάλη. Αποσπά ψίχουλα υποσχέσεων. Την ίδια στιγμή, φτωχοί και σπάταλοι, δαπανούμε πακτωλούς δανεικών για τουριστική προβολή. Καλύτερη προβολή της Ελλάδας απʼ αυτή την ταινία δεν μπορώ να φανταστώ.\nΙεράπετρα, μπροστά στο παλιό τζαμί, μια βδομάδα μετά, 19-6-2010. Η πλατεία γεμάτη. Ο καλός φιλόλογος Μανόλης Τζάβλας με την παρέα του γράφουν Ιστορία. Μαζί με ξένους που ζουν στην περιοχή, οικονομικούς μετανάστες από Αίγυπτο, Παλαιστίνη, Συρία, Τουρκία, Ρωσία, Βαλκάνια, αλλά και με άλλους ευκατάστατους απ’ την προηγμένη Δύση, μόνιμους κατοίκους της περιοχής. Επιλέγουν ποιητές και ποιήματα των χωρών τους και τα απαγγέλλουν. Μελαψοί δουλεμένοι εργάτες, ξανθές γυναίκες της Ανατολικής Ευρώπης, μια Ρουμάνα μαθήτρια, φοιτήτρια πια σε ελληνικό ΑΕΙ, φινετσάτοι Δυτικοευρωπαίοι. Όλοι μια αγκαλιά με τους στίχους τους. Στην οθόνη, δίπλα, η ελληνική μετάφραση. Με μια σπειροειδή γεωγραφική πορεία καταλήγουν στην ποιητική Ελλάδα, που εκπροσωπείται επάξια. Πέρασαν κι απ’ την Ιρλανδία και τον Γέιτς, "πάτα αλαφρά γιατί πατάς απάνω στα όνειρά μου".\nΝα σημειώσω ότι το γεραπετρίτικο βράδυ της 19-6-2010 θα μπει στην ιστορία, όχι για την ποιητική βραδιά, που ελάχιστοι την έμαθαν, αλλά γιατί την ίδια ώρα λίγο πιο πέρα απ’ το τζαμί μια άλλη Ιεράπετρα, πιο επίσημη, πιο γκλαμουράτη και πιο μαζική, μοχθούσε να μπει στο βιβλίο Γκίνες με τη μεγαλύτερη, και ακριβότερη, υποθέτω, σαλάτα του κόσμου. Και τα κατάφερε.\nΔιορθώνω λοιπόν. Δύσκολες μέρες. Ψαρεύω ελπίδες. Ρίχνω δίχτυα σε γη, σε ουρανό, σε στίχους, αλλ’ όχι παντού. Οι καλύτερες μέρες είναι και θέμα επιλογών.


Με την συγκεκριμένη προσομοίωση μπορούμε να μελετήσουμε την πλαστική κρούση δύο σωμάτων εκ των οποίων το ένα είναι δεμένο σε κατακόρυφο ελατήριο. Μπορούμε να μεταβάλλουμε τις μάζες των σωμάτων, την σταθερά του ελατηρίου και το ύψος στο βρίσκεται το δεύτερο σώμα σε σχέση με το πρώτο. Για να αλλάξουμε την θέση του σώματος που είναι δεμένο στο ελατήριο μπορούμε να το σύρουμε. Αν θέλουμε να αλλάξουμε τις αρχικές ταχύτητες των σωμάτων μπορούμε να επιλέξουμε 'Ρυθμίσεις' και από εκεί να δώσουμε τις επιθυμητές ταχύτητες. Με την επιλογή ‘Σταμάτημα ελάχιστα πριν την κρούση’ σταματάμε το χρονόμετρο ελάχιστα πριν την κρούση ώστε πατώντας το πλήκτρο ‘Ένα καρέ εμπρός’ ή 'Ένα καρέ πίσω' να μεταβούμε αμέσως πρίν/μετά την κρούση.\nΤελευταία ανανέωση ( 14.03.20 )\nΜε την συγκεκριμένη προσομοίωση μπορούμε να μελετήσουμε την απώλεια επαφής δύο σωμάτων σε μια απλή αρμονική ταλάντωση. Έχουμε την δυνατότητα να σύρουμε τα σώματα για να καθορίσουμε το πλάτος της ταλάντωσης. Η μάζα του κάθε σώματος είναι 1kg. Αν ξεπεραστεί η θέση στην οποία χάνεται η επαφή (δηλαδή το φυσικό μήκος του ελατηρίου) δεν έχουμε την δυνατότητα να γυρίσουμε πίσω τον χρόνο. Αν θέλουμε να μην εμφανίζονται τα διανύσματα τοποθετούμε τον δρομέα της κλίμακας των διανυσμάτων στην ακραία αριστερή θέση.\nΜε την συγκεκριμένη προσομοίωση μπορείς να μελετήσεις το φαινόμενο της φθίνουσας ταλάντωσης. Έχεις την δυνατότητα να μεταβάλεις μια σειρά από παραμέτρους όπως την σταθερά απόσβεσης b, την μάζα και την κυκλική ιδιοσυχνότητα του ταλαντωτή. Μπορείς να σύρεις το σώμα για να καθορίσεις την αρχική του απομάκρυνση καθώς και την μαύρη κουκίδα στον άξονα των χρόνων για να καθορίσεις την χρονική στιγμή. Επιλέγοντας μέτρηση εμφανίζονται δύο κατακόρυφες γραμμές τις οποίες μπορείς να τις μετακινήσεις για να μετρήσεις ένα χρονικό διάστημα. Πιέζοντας το πλήκτρο αντίγραφο παίρνεις ένα αντίγραφο της γραφικής παράστασης για σύγκριση με κάποιο άλλο σε μια άλλη χρονική στιγμή.\nΤελευταία ανανέωση ( 14.12.19 )\nΑποτελέσματα 19 - 21 από 194


Virtual Event Σ.Ε.Σ.Α.Ε. – ΑΝΔΡΕΑΣ ΔΡΥΜΙΩΤΗΣ – Διδάγματα από την κρίση του κορωνοϊού – Σ.Ε.Σ.Α.Ε\nΣτις 30.9.2020 πραγματοποιήθηκε virtual event του Συνδέσμου Εκπροσώπων και Στελεχών Ασφαλιστικών Εταιριών με ομιλητή τον κ. Ανδρέα Δρυμιώτη, Σύμβουλο Επιχειρήσεων με θέμα : «Διδάγματα από την κρίση του κορονωϊού».\nΣτην ιδιαίτερα ενδιαφέρουσα ομιλία του ο κ. Δρυμιώτης αναφερόμενος στην πανδημία του κορωνοϊού, που μαστίζει την ανθρωπότητα, αναφέρθηκε στα βασικά γνωρίσματα του χαρακτήρα των Ελλήνων, τα οποία προσδιόρισαν και τη στάση του και τις αντιδράσεις του κατά τη διάρκεια των δύο φάσεων της πανδημίας.\nΗ πρώτη φάση αφορά στο χρονικό διάστημα από τις αρχές Μαρτίου μέχρι τη λήξη της καραντίνας και η δεύτερη από τη λήξη της καραντίνας μέχρι σήμερα.\nΗ πρώτη φάση ανέδειξε ένα Έλληνα που κατέπληξε την οικουμένη, δείχνοντας ένα «καλό εαυτό». Μέσα σε πνεύμα αλληλεγγύης πρωταγωνίστησαν ως ιδιότητες η υπευθυνότητα, η πειθαρχία, η ειλικρίνεια, η εφευρετικότητα και η γενναιοδωρία.\nΗ δεύτερη φάση χαρακτηρίστηκε από μια, εκ διαμέτρου, διαφορετική συμπεριφορά με κύρια γνωρίσματα την ανευθυνότητα και όλα τα “στραβά” που χαρακτηρίζουν τους Έλληνες, όπως η αμφισβήτηση, η καταστρατήγηση μέτρων κ.ά.\nΑναλυτικότερα, επεσήμανε ότι :\nΑγνοούνται οι βασικές ιδιότητες της πανδημίας, τις όποιες ένα λογικό άτομο έχει αντιληφθεί, όπως η μεταδοτικότητα, η ασυμπτωματικότητα και η θνητότητα, με αποτέλεσμα να γιγαντώνεται ένα παλιό γνώρισμα της φυλής μας, ο διχασμός.\nΘύματα της ιδιοσυγκρασίας μας χάσαμε την αυτοσυγκέντρωσή μας και βαδίζουμε με σαφή άγνοια του κινδύνου, με επιπολαιότητα και απειθαρχία. Κρίνεται επιβεβλημένο να αναλάβουμε τις ευθύνες μας προκειμένου να έχουμε τις λιγότερες δυνατές απώλειες.\nΗ ζωή μας θα είναι πολύ διαφορετική όταν περάσει αυτή η πολυπαραγοντική κρίση. Οι αλλαγές θα είναι απίστευτες και δομικές.\nΚλείνοντας εξέφρασε :\nτη βεβαιότητα ότι οι Έλληνες είναι εξαιρετικοί συνεργάτες, δημιουργικά μυαλά, αλλά, δυστυχώς, η παιδεία και το μεγάλωμά τους, τους έχει περιορίσει τα οράματα\nτην ευχή να αποβάλλουν το τοξικό περιβάλλον για να απελευθερωθεί η «τεράστια δημιουργικότητά τους» και να μεγαλουργήσουν !\nΣυμπερασματικά, ο κ. Ε. Μοάτσος, Αντιπρόεδρος του ΣΕΣΑΕ, υπογράμμισε ως κύρια διδάγματα από τη συζήτηση που ακολούθησε :\nΤην υπευθυνότητα και την πειθαρχία με την οποία θα πρέπει να χαρακτηρίζεται το κοινωνικό σύνολο.\nΤη σημασία της ψηφιακής εποχής, η οποία διαφαίνεται διαφορετική.\nΤο αποφασιστικό management, το οποίο με τα κατάλληλα συστήματα ελέγχου, θα επιτρέπει στις νέες μεθόδους να λειτουργήσουν αποτελεσματικά και αποδοτικά.\nΤα ηθικά διλήματα και τις γραμμές ισορροπίας που αναπτύσσονται μεταξύ οφέλους και πιθανού προβλήματος (π.χ. προσωπικά δεδομένα, οικονομία κ.ά.)\nΠαρακολουθείστε την εκδήλωση εδώ\n4:30 μμ - 5:30 μμ


Realme 3i - Ψάχνετε για επισκευή συσκευης ; »Κλικ Εδω !\nService Επισκευή Κινητών Τηλεφώνων Realme 3i\nRealme 3i « ΠΟΥΘΕΝΆ πιο φθηνά » Δεν έχετε χρόνο να μας επισκεφθείτε αυτοπροσώπως; στείλτε μας τη συσκευή σας δωρεάν!\nΗ διαδικασία για το Service Επισκευή Κινητών Τηλεφώνων Realme 3i που ακολουθείτε στο www.arenamobile.gr\nΤο αγαπημένο κινητό (smartphone) Realme 3i και η επισκευή του στα παρακάτω βήματα.\n← Service Επισκευή Κινητών Τηλεφώνων Realme X\nService Επισκευή Κινητών Τηλεφώνων Realme 5 →


The Dragon Prince: spoiler-free παρουσίαση της 1ης σεζόν — Will o'Wisps\nΤο The Dragon Prince (Ο Πρίγκιπας Δράκος) είναι μια νέα original animated σειρά για το Netflix από τον head writer και producer της σειράς Avatar: The Last Airbender, Aaron Ehasz. Η πρώτη σεζόν κυκλοφόρησε στις 14 Σεπτέμβρη του 2018 με μόλις 9 επεισόδια και αναμένουμε τη δεύτερη σύντομα, δηλαδή στις 15 Φεβρουαρίου του 2019, με τον ίδιο αριθμό επεισοδίων.\nΑπό την πρώτη κιόλας στιγμή της είδησης, οι λάτρεις του Avatar Aang ανυπομονούσαμε να δούμε αν ο Δράκος θα καταφέρει να μας συνεπάρει με τον ίδιο τρόπο και να μας ταξιδέψει τόσο με την ιστορία του, αλλά και τη μαγεία και τη μουσική του. Δεν είναι σωστό, κατά τη γνώμη μου, να συγκρίνουμε τόσο σκληρά δύο διαφορετικές δουλειές, ακόμα και από τον ίδιο συγγραφέα, αλλά είναι κάτι που μας βγαίνει αυθόρμητα μέσα στον ενθουσιασμό μας και λόγω της αγάπης μας για την εκάστοτε ιστορία.\nΈτσι λοιπόν, έμεινα μακριά από κριτικές και γνώμες για τη σειρά (κάτι που ήταν πολύ δύσκολο στους κύκλους των social media που είμαι μέλος) μέχρις ότου ήρθε -σχεδόν- η στιγμή της κυκλοφορίας της δεύτερης σεζόν. Το σκεπτικό μου ήταν το εξής: αν μου αρέσει η πρώτη σεζόν θα έχω αμέσως την επόμενη να συνεχίσω, αν όχι, δεν πειράζει, δεν έχασα κάτι ελπίζοντας.\nΠροσπάθησα να παρακολουθήσω το Dragon Prince με καθαρό μυαλό και θεωρώ πως κατάφερα να πλάσω τη γνώμη μου χωρίς να επηρεαστώ από τα συναισθήματά μου για το Avatar, όσο μου ήταν δυνατόν. Η κριτική μου δεν θα έχει spoilers σχετικά με την πλοκή ή τους χαρακτήρες, αλλά θα πρέπει να περάσω σε μερικά επεισόδια πέρα από το πρώτο για να σχολιάσω κάποια σημαντικά ή ενδιαφέροντα σημεία.\nΟ Πρίγκιπας Δράκος ξεκινάει αμέσως με μια αφήγηση της ιστορίας του μαγικού κόσμου της Xadia (Ζέιντια), μέσα στον οποίο θα ζήσουμε την περιπέτειά μας, μαζί με τους χαρακτήρες μας. Ανοίγει με μια τρομερή εικόνα ενός δράκου να πετάει στον ουρανό, ανάμεσα από λευκά σύννεφα και υπό το καθαρό φως του ζεστού ήλιου. Οι εικόνες που βλέπουμε μας γεμίζουν συναισθήματα και κάνουν το μάτι να ταξιδεύει σε όλη την οθόνη για να πιάσει κάθε μικρή λεπτομέρεια που δημιουργεί αυτήν τη φαντασμαγορική πανδαισία. Υπό μια πανέμορφη μελωδία, η οποία οδηγεί και οδηγείται από τα γεγονότα, μαθαίνουμε...\n«Κατά τους παλιούς καιρούς, υπήρχαν μόνο έξι πρωτογενείς πηγές μαγείας, ο Ήλιος, η Σελήνη, τα Αστέρια, η Γη, ο Ουρανός και ο Ωκεανός. Αλλά χίλια χρόνια πριν, ένας μάγος από τους ανθρώπους ανακάλυψε το έβδομο είδος, τη Σκοτεινή μαγεία. Χρησιμοποιούσε την ίδια την ουσία των μαγικών πλασμάτων για να εξαπολύσει σκοτεινή δύναμη. Τρομοκρατημένοι από αυτά που έβλεπαν, τα Elves (ξωτικά) και οι Δράκοι αποφάσισαν να σταματήσουν αυτήν την τρέλα, διώχνοντας όλους τους ανθρώπους στα δυτικά, χωρίζοντας την ήπειρο στα δύο. Ανατολικά παραμένει η μαγική γη της Xadia και δυτικά δημιουργούνται τα ανθρώπινα βασίλεια.\nΕπί αιώνες, ο ίδιος Βασιλιάς Δράκος προστάτευε τα σύνορα από τις επιθέσεις των ανθρώπων που ήθελαν να διεκδικήσουν τις παλιές τους εκτάσεις γης και να ζήσουν ξανά μέσα στον κόσμο που έσφυζε από μαγεία. Τον αποκαλούσαν Thunder (Κεραυνό/Βροντή) γιατί όταν μιλούσε η φωνή του έκανε τον ουρανό και τη γη να σείονται.\nΑλλά την παραμονή της τελευταίας μέρας του κύκλου του χειμώνα, οι άνθρωποι χρησιμοποίησαν ανύποπτη Σκοτεινή μαγεία για να σκοτώσουν τον Thunder. Έπειτα, χωρίς έλεος, κατέστρεψαν και τον μοναδικό του κληρονόμο, το αυγό του Πρίγκιπα Δράκου. Τώρα ο κόσμος βρίσκεται σε μια κατάσταση πολέμου χωρίς σταματημό, με τα Elves να θέλουν να πάρουν εκδίκηση για το φονικό και τους ανθρώπους να υπερασπίζονται τον δικό τους βασιλιά».\nΗ πρώτη σεζόν έχει τον τίτλο: Book 1, Moon, και αν πάρουμε παράδειγμα από τον τρόπο που ήταν δομημένες οι σεζόν του Avatar, τότε ίσως να υποθέσουμε πως θα έχουμε συνολικά επτά σεζόν, με την κάθε μια τους να φέρει τον τίτλο μιας από τις πηγές μαγείας που αναφέρθηκαν στην αρχή του πρώτου επεισοδίου, στην αφήγηση. Το πρώτο επεισόδιο -ή κεφάλαιο- ονομάζεται Echoes of Thunder (Ηχώ του Κεραυνού) και μέσα του γνωρίζουμε καλύτερα την κατάσταση που επικρατεί στην ήπειρο και κυρίως στη δυτική μεριά, εκείνη των ανθρώπων.\nΗ ζωή του Βασιλιά Harrow απειλείται από δυνάμεις των Moonshadow Elves (Ξωτικά της Σκιάς της Σελήνης) που θέλουν να πάρουν εκδίκηση για το φονικό του Βασιλιά Κεραυνού, σκοτώνοντας τον ίδιο αλλά τον και διάδοχό του, τον μικρό Πρίγκιπα Ezran -ακριβώς όπως έπραξαν και οι ίδιοι οι άνθρωποι. Καθώς οι στρατιώτες και ο Μάγος Viren προσπαθούν να βρουν τρόπο να προστατεύσουν τον Βασιλιά, αποφασίζουν να στείλουν μακριά τον Πρίγκιπα Ezran μαζί με τον ετεροθαλή -και μεγαλύτερο ηλικιακά- αδερφό του, Callum.\nΤα Moonshadow Elves προετοιμάζονται για να τρυπώσουν κρυφά στο παλάτι, δίνοντας όρκο μαγείας πως σαν ομάδα θα τη φέρουν εις πέρας, αλλιώς θα πρέπει να υποστούν τις συνέπειες -που θα δούμε σε μελλοντικά επεισόδια. Καταλαβαίνουν πως οι άνθρωποι τους περιμένουν λόγω μιας “λανθασμένης” επιλογής ενός μέλους της ομάδας τους, της Rayla, η οποία έχει ήδη δεθεί μαζί τους με όρκο. Μη μπορώντας να κάνουν διαφορετικά, θα πρέπει να συνεχίσουν με το σχέδιό τους και να βρουν τρόπο να συνυπάρξουν με την προδότρια Rayla, της οποίας οι πράξεις δεν ταιριάζουν με την ανατροφή των Moonshadow Elves.\nΑπό τα πρώτα επεισόδια, γνωρίζουμε πολλούς από τους χαρακτήρες που θα δούμε εκτενέστερα παρακάτω. Αρχικά, ο Βασιλιάς Harrow παρουσιάζεται ως καλός, ευγενικός και γενναίος άνδρας ο οποίος θα παλέψει για τη ζωή του χωρίς να προσπαθήσει να κρυφτεί με οποιονδήποτε τρόπο (μαγικό ή μη) πίσω από ανθρώπινες ασπίδες. Η αγάπη του για τους γιους του φαίνεται ξεκάθαρα στη συμπεριφορά και στα λόγια του, χωρίς να διαχωρίζει τον Callum -του οποίου δεν είναι ο βιολογικός πατέρας- από τον Ezran -που είναι ο πραγματικός διάδοχος. Αργότερα, όμως, το προσωπείο του πέφτει -ή καλύτερα, το αφαιρεί ο ίδιος- δείχνοντάς μας μια σταγόνα του χαρακτήρα που έπρεπε να κρύψει βαθιά ώστε να μπορέσει να διοικήσει το βασίλειό του.\nΗ σχέση του Callum και του Ezran δείχνει δύο αγαπημένα αδέρφια που έχουν μοιραστεί ένα σωρό κουτές περιπέτειες και ο δεσμός που έχουν αναπτύξει είναι πραγματικά δυνατός. Τα αστεία που κάνουν μεταξύ τους, ο τρόπος που συνεννοούνται με τα μάτια ακόμα, φανερώνει βαθιά αγάπη και φιλία. Ο Callum είναι, φυσικά, πολύ προστατευτικός απέναντι στον Ezran και ο μικρός σκανταλιάρης και έξυπνος Πρίγκιπας σίγουρα τον έχει φέρει πολλές φορές σε δύσκολη θέση. Ίσως για αυτό να προσπαθεί να μάθει ξιφασκία, που βλέπουμε ξεκάθαρα πως είναι πέρα από τη φύση του, καθώς ο ίδιος έχει μια μεγάλη κλίση προς τη ζωγραφική. Ο Ezran, μαζί με το κατοικίδιό του, τον Bait (Δόλωμα), τρυπώνουν σε διάφορα μέρη που δεν θα έπρεπε να είναι, όπως η κουζίνα για να κλέψουν γλυκά ή το κρυφό δωμάτιο του Μάγου Viren που κρύβει πολλά μυστικά. Εκεί, θα βρουν το κλεμμένο αυγό του Πρίγκιπα Δράκου και η ζωή τους θα αλλάξει για πάντα.\nΟ Μάγος Viren φαίνεται σαν ένας πολύ σοφός και έξυπνος άνθρωπος που θέλει το καλό του Βασιλιά Harrow -ήταν άλλωστε πολύ καλοί φίλοι οι δυο τους- αλλά ίσως τελικά να νοιάζεται λίγο περισσότερο για το Βασίλειο και τη γη της μαγείας στα ανατολικά, την Xadia. Έχει δυο παιδιά, την Claudia, που ακολουθεί τα χνάρια του στη μαγεία και τον Soren, ένα από τα κυριότερα μέλη της φρουράς του Βασιλιά Harrow. Ο Viren φέρεται πολλές φορές εγωιστικά, επιπόλαια και σκληρά, τόσο στους γύρω του αλλά και στα ίδια του τα παιδιά, κάνοντάς μας να αναρωτηθούμε πού θα μπορούσε να φτάσει για να πετύχει τους στόχους του.\nΟ Soren είναι χαρακτήρας που έχουμε συναντήσει ξανά στο παρελθόν, με την τιμή του να είναι το σημαντικότερο πράγμα για εκείνον και μια υψηλότερη θέση στη φρουρά του Βασιλιά να μοιάζει όνειρό του, αλλά βλέπουμε πως θέλει επίσης να ευχαριστήσει με οποιονδήποτε τρόπο μπορεί τον πατέρα του. Θα πάει, άραγε, κόντρα στα πιστεύω του, στην τιμή και την ορθότητα των πράξεων, για να φέρει εις πέρας κάποια ειδική αποστολή; Σίγουρα πίσω από τη χαλαρή εικόνα που προβάλει στους γύρω του για τον εαυτό του κρύβονται φόβοι και σκέψεις που θέλει να ξεκαθαρίσει και να μοιραστεί.\nΗ Claudia, από την άλλη, είναι μια από τους αγαπημένους μου χαρακτήρες της σειράς, μιας και η συμπεριφορά της μοιάζει αρκετά “φρέσκια”. Είναι ευγενική και χαρούμενη, γελάει με παράξενα αστεία που κάνει η ίδια και γενικώς θα την αποκαλούσε κανείς… αλλόκοτη, κάτι που την κάνει ακόμα πιο συμπαθητική. Βλέπουμε, όμως, μια τρομερή αλλαγή κατεύθυνσης στη συμπεριφορά της σε ό,τι έχει να κάνει με τον πατέρα της. Εκεί που ο αδερφός της, ο Soren, μοιάζει να ζορίζεται λόγω της τιμής του και να αναλογίζεται τις πράξεις του, η Claudia δέχεται αμέσως εντολές και πράττει ανάλογα για να ολοκληρώσει την αποστολή της. Αλλάζει συμπεριφορά από τη μία στιγμή στην άλλη με έναν τρόπο που ρέει όμορφα και την κάνει πειστική σαν χαρακτήρα. Από την αρχή δεν δείχνει να αναθεωρεί ποτέ τις πράξεις της -δεν την νοιάζει τι πρέπει να κάνει- και ούτε νιώθει άσχημα για αυτές. Έχει ενσυναίσθηση και αυτό είναι το πιο σημαντικό της χαρακτηριστικό, αυτό που σίγουρα θα την κάνει να φτάσει όσο μακριά χρειάζεται για να πετύχει αυτό που θέλει -αυτό που πρέπει.\nΤέλος, γνωρίζουμε τη Rayla. Μέλος των Moonshadow Elves, η Rayla αφήνει ελεύθερο έναν άνθρωπο τον οποίο έπρεπε να σκοτώσει και καταλήγει να διακινδυνεύσει το πέρας της αποστολής της ομάδας της, αλλά και τις ίδιες τους τις ζωές. Η συμπεριφορά της είναι διαφορετική από των υπόλοιπων που το μόνο που θέλουν είναι να πάρουν εκδίκηση με οποιονδήποτε τρόπο. Η Rayla θέλει να βάλει τέλος στη ζωή του Βασιλιά, αλλά δεν έχει σκοπό να σκοτώσει οποιονδήποτε αθώο βρεθεί στον δρόμο της. Προσπαθεί να παλέψει με αυτά τα συναισθήματα και να γίνει σαν τους υπόλοιπους, αλλά το λάθος έχει ήδη γίνει και δεν μπορεί πια να αλλάξει. Η μόνη λύση είναι να βοηθήσει τα δυο αδέρφια, τον Callum και τον Ezran, να επιστρέψουν το αυγό του Πρίγκιπα Δράκου πίσω στην Xadia ώστε να σταματήσει αυτός ο φρικτός πόλεμος. Φυσικά, τα πράγματα είναι ακόμα πιο δύσκολα από όσο ακούγονται.\nΞέρω πως στάθηκα πολύ στους χαρακτήρες -ακόμα κι αν δεν τους ανέφερα όλους, όπως τη φοβερή θεία του Callum και του Ezran, ώστε να τη γνωρίσετε μόνοι σας και να νιώσετε την ίδια χαρά και έκπληξη με μένα- αλλά πιστεύω πως σε μια τέτοια ιστορία είναι εκείνοι που θα μας τραβήξουν κοντά τους και θα μας κρατήσουν δίπλα τους σε κάθε τους βήμα.\nΠερνώντας στη μουσική και το σχέδιο, ακούμε και βλέπουμε μια τρομερή πανδαισία που το αυτί και το μάτι δεν χορταίνουν. Τα δυο αυτά στοιχεία δένονται με έναν τόσο όμορφο τρόπο με την ιστορία και τις σκηνές (είτε μάχης, είτε όχι) αλλά και με το artwork που έχουν επιλέξει να χρησιμοποιήσουν οι δημιουργοί. Προσωπικά, η μελωδία μου έφερε αναμνήσεις από το Avatar, αλλά όχι με κάποιον άσχημο τρόπο. Αντιθέτως, ανυπομονούσα να έρθουν εκείνα τα σημεία του κομματιού όπου θα άκουγα κάποιες νότες ή γνωστό μοτίβο, κάποιο όργανο που θα με πήγαινε λίγο πίσω στα παλιά, παρόλο που ο συνθέτης των δύο σειρών δεν είναι ο ίδιος.\nΕδώ επιλέχθηκε ο Frederik Wiedman που έχει συνθέσει μουσική για πολλές animated σειρές και ταινίες (Batman, Justice League, Green Lantern) και, κατά τη γνώμη μου, το soundtrack του Δράκου ταιριάζει γάντι στην περιπέτεια, τη μαγεία και τις μάχες που βλέπουμε στην οθόνη μας. Ο Wiedman ερεύνησε ποια όργανα έπρεπε να χρησιμοποιηθούν ώστε να δημιουργηθεί μια μουσική κληρονομιά για την Xadia. Θα ακούσουμε ένθικ μελωδίες και όργανα αλλά και ταιριαστά βιολιά σε μερικούς χαρακτήρες ώστε να αποκτήσει ο καθένας τους το δικό του θέμα.\nΓια τον σχεδιασμό της σειράς δημιουργήθηκε μια νέα εταιρία, η Wonderstorm, της οποίας τα υψηλότερα στελέχη (co-founders) είναι “βετεράνοι” σχεδιαστές και game developers της Riot (League of Legends). Ο Justin Richmond έχει δουλέψει και ως game director στη Naughty Dog (Uncharted 3). Το The Dragon Prince είναι η πρώτη σειρά που δημιούργησαν οι Richmond, Aaron Ehasz (Avatar: The Last Airbender) και Justin Santistevan (πρώην head of of finance for research and development της Riot) αλλά δεν φαίνεται πως έχουν σκοπό να σταματήσουν εκεί. Θέλουν να συνεχίσουν να δημιουργούν σειρές, αλλά και video games, καθώς αυτό είναι το όνειρο πάνω στο οποίο χτίστηκε η νέα τους εταιρία. Αγαπούν πολύ αυτό που κάνουν και ελπίζουν το κοινό να αγκαλιάσει τις νέες τους δημιουργίες, να ενθουσιαστεί μαζί τους και να διασκεδάσει μέσα από τις εμπειρίες που μαζί θα μοιραστούν. Σε συνεργασία με την MWM θέλουν να μεταφέρουν την ιστορία του Dragon Prince σε video game και εμείς ανυπομονούμε για αυτό, αλλά και για επόμενα projects.\nΠερνώντας ξανά στον κόσμο της Xadia, δεν θα μπορούσε να παραληφθεί ένας σχολιασμός της μαγείας. Ο τρόπος χρήσης της είναι όμορφος και ταιριαστός στην ιστορία και στο χτίσιμο του κόσμου. Ο κάθε μάγος χρειάζεται υλικά για να κάνει κάποιο ξόρκι ή κάποια Primal Stone (Πρωτογενής Πέτρα) που κρατάει μέσα της συσσωρευμένη μαγεία μιας εκ των κύριων πηγών. Έπειτα, χρειάζεται είτε τον σχεδιασμό ενός ρούνου στον αέρα και την προφορά της σωστής λέξης στα Draconic. Άρα σκεφτόμαστε πως για να γίνει κάποιος μάγος, χρειάζεται και έναν δάσκαλο, γιατί η μαγεία δεν έρχεται έμφυτη, κάτι το οποίο ίσως γεννήσει μια τρομερή πλοκή για κάποιον από τους κύριους χαρακτήρες μας που θα αναπτύξει μια τέτοια κλίση.\nΗ πλοκή προχωράει πολύ γρήγορα και κάποιες φορές αναρωτιόμουν για τη θεωρία μου περί των επτά σεζόν, αλλά όσο περνάνε τα επεισόδια βλέπουμε πως ο κόσμος της Xadia είναι μεγάλος και απλώνεται πολύ περισσότερο από ό,τι νομίζουμε. Είναι, άλλωστε, μια ολόκληρη ήπειρος και οι τρεις χαρακτήρες μας πρέπει να διανύσουν τρομερή απόσταση για να φτάσουν τουλάχιστον μέχρι τα σύνορα. Περνούν από διαφορετικά κομμάτια γης -πεδιάδες, λόφους, δάση, χιονισμένα βουνά και παγωμένες λίμνες- αλλά φαίνεται πως το ταξίδι τους θα είναι μακρύ.\nΟι χαρακτήρες προλαβαίνουν να αναπτυχθούν σε πολλά επίπεδα και οι σχέσεις μεταξύ τους μπλέκονται και δένονται καλά και σταθερά. Κανείς δεν μοιάζει να κάνει κάτι απλώς για να το κάνει, αλλά γιατί έχουμε ήδη δει τη συμπεριφορά του και τα κίνητρά του. Ο Callum είναι εκείνος που ανακαλύπτει περισσότερο τον εαυτό του σιγά-σιγά, πτυχές που δεν γνώριζε πως κατείχε, ενώ ο μικρός πρίγκιπας Ezran δεν καταφέρνει να μου προκαλέσει τα ίδια συναισθήματα. Ίσως είναι ένα κομμάτι που θα δούμε πιο καθαρά στη δεύτερη σεζόν. Η Rayla είναι από τους πιο καταπιεσμένους συναισθηματικά χαρακτήρες και βλέπουμε με έναν πανέμορφο τρόπο να αντιμετωπίζει τις φυσικές συγκρούσεις μέσα από όμορφα χορογραφημένες μάχες, να διώχνει μακριά τα συναισθήματα που έχει μάθει πως είναι αδύναμα και κακά, να παλεύει συνεχώς με τους γύρω αλλά και με τον εαυτό της.\nΘα κλείσω με μια φράση του Βασιλιά Harrow που χαράχτηκε αμέσως στο μυαλό μου, πάνω από τα έξυπνα αστεία του Callum, τις ατάκες του Ezran και τα σοβαρά λόγια της Rayla.\n«The great illusion of childhood is that adults have all the power and freedom. But the truth is the opposite. A child is freer than a king».\n(Η μεγαλύτερη αυταπάτη της παιδικής ηλικίας είναι πως οι ενήλικες έχουν όλη τη δύναμη και την ελευθερία. Αλλά στην πραγματικότητα ισχύει το αντίθετο. Ένα παιδί είναι πιο ελεύθερο από έναν βασιλιά.)\nThe Dragon Prince. Created by Aaron Ehasz, Justin Richmond for Netflix. Wonderstorm. 2018


ξενοδοχείο Novotel Phuket Vintage Park, Πατόνγκ, Ταϊλάνδη, εγγυημένα η χαμηλότερη τιμή!\nΑυτό το κατάλυμα (Novotel Phuket Vintage Park, Πατόνγκ) βρίσκεται σε περιοχή με καταστήματα, 10 λεπτά με τα πόδια από: Παραλία του Πατόνγκ και Εμπορικός Δρόμος Μπάνγκλα Ρόουντ. Αυτό το θέρετρο 4 αστέρων απέχει 0,9 χλμ. από: Εμπορικό Κέντρο Jungceylon και 5,6 χλμ. από: Παραλία Καρόν.\nΝιώστε σαν στο σπίτι σας σε ένα από τα 303 κλιματιζόμενα δωμάτια, τα οποία διαθέτουν...\nΔωμάτια : 303\nΑποτέλεσμα από 3760 σχόλια\nΠότε θα επιθυμούσατε να μείνετε στο Novotel Phuket Vintage Park?


ακρη ελασσονας: 2012\nΕμένα οι φίλοι μου είναι μαύρα πουλιά. Και πετάνε. Και χάνονται.\n...είναι διαφορετικοί μετά την κρίση. Τα γέλια, οι χειρονομίες, τα βλέμματα, οι αγκαλιές, όλα αλλάξανε, λιγοστέψανε, κρυφτήκανε σε ένα θλιβερό καβούκι ανασφάλειας. Εκείνο το χαρακτηριστικό χτύπημα στην πλάτη που έδειχνε μια εξ αρχής ανάγκη να αισθανθείς τον άλλο, χάθηκε κι αυτό.\nΣτη θέση του μπήκε η ελεγχόμενη απόσταση, σαν την ελεγχόμενη χρεοκοπία...\nΛες και κουβαλάμε όλοι ένα νέο είδος αρρώστιας που μας αποτρέπει από το να πλησιάζουμε τους υπόλοιπους ανθρώπους, μήπως και κολλήσουμε κανένα μικρόβιο. Είναι σα να φοράμε εκείνες τις μάσκες με τις οποίες κυκλοφορούνε οι κάτοικοι περιοχής που έχει υποστεί πυρηνική καταστροφή. Μάσκες. Πολλές μάσκες.\nΗ μάσκα του φόβου, η μάσκα της υποκρισίας, η μάσκα του πόνου, όλοι φορέσαμε κι από μια διαφορετική και βγήκαμε να ξεφαντώσουμε σε τούτο το καρναβάλι της τρέλας, ενώ κανείς δεν μπορεί να δει τα χαρακτηριστικά του άλλου καθαρά. Εμένα οι φίλοι μου...\n...φύγανε για τα ξένα. Αφήσανε τη χώρα τούτη καθώς βουλιάζει σαν καράβι πολυτελείας που στην πορεία αποδείχθηκε σάπιο και σαθρό. Φύγανε, όχι γιατί το θελήσανε, αλλά γιατί σπρωχτήκανε με το στανιό στα βαγόνια της ξενιτιάς, αφήνοντας πίσω μανάδες να στέλνουν πάλι γράμματα. Αφήσανε όμως και τους φίλους τους πίσω. Και η ξενιτιά είναι διπλή όταν ξεριζώνεσαι από τη γη των φίλων. Τι να σου κάνουν τα ρομποτικά ταχυδρομεία, τα άψυχα προσωπάκια σε οθόνες από σκονισμένους υπολογιστές, σε σχέσεις "εξ αποστάσεως", που ποτέ δεν καλύπτουν τις άμεσες στιγμές σου, εκείνες που θέλεις να ξεσπάσεις, εκείνες που επειγόντως έχεις ανάγκη να βρεις κάποιον και να μιλήσεις. Και χτυπιέσαι και καταριέσαι τη χώρα σου γιατί σου πήρε το μισθό, τη δουλειά, την αξιοπρέπεια, αλλά περισσότερο σε πονά που σου πήρε και τα πρόσωπα εκείνα που μπορούσες να εμπιστευτείς και να ανοιχτείς και να φανερώσεις τα εσώψυχά σου. Εμένα οι φίλοι μου...\n...δεν ανοίγονται πια. Καθώς μιλάς μαζί τους, βλέπεις ότι ο νους τους ταξιδεύει μακρυά, και κουνάνε συγκαταβατικά το κεφάλι, αλλά στην πραγματικότητα δεν λένε τίποτα και δεν ακούνε τίποτα από όσα τους λες. Προσποιούνται ότι συζητάνε, ενώ στην ουσία δε συνομιλούνε με κανέναν άλλο παρά μόνο με τον εαυτό τους. Και τους ρωτάς τις επόμενες ημέρες για εκείνο το γεγονός που σε είχε σακατέψει, που σε προβλημάτιζε, και εκείνοι δεν θυμούνται σχεδόν τίποτα. Και προσπαθείς να προσεγγίσεις την αγωνία τους, να βρεις τα κουμπιά εκείνα που θα ξεκλειδώσουν τις ταμπουρωμένες γωνιές τους, αλλά τότε κλείνονται ακόμα περισσότερο στις μύχιες σκέψεις τους. Είναι λες και δειλιάζουν να δείξουν τις πληγές τους, να τις βγάλουν στο φως, μήπως και θεωρηθούν κι εκείνοι ευάλωτοι, εύθραυστοι και πληγωμένοι. Όχι, δεν γουστάρουν καμία θεραπεία, γιατί, στην τελική, ποιος νομίζεις ότι είσαι εσύ που θα τους θεραπεύσεις; Εμένα οι φίλοι μου...\n...δεν έχουν χρόνο για φιλίες. Στο λαχανητό της επιβίωσης, η φιλία κατήντησε περιττό περίσσευμα. Θυμίζει πια εκείνα τα παραπανίσια ψώνια που έριχνες στο καλάθι του σούπερ μάρκετ, εκείνες τις εποχές που τα συναισθήματα και τα πορτοφόλια ήταν παχυλά. Ναι εκείνα τα χαζά και άχρηστα που εσύ τα ψώνιζες σχεδόν ψυχαναγκαστικά για να έχεις την αίσθηση ότι ψωνίζεσαι πλήρως. Οι επαφές των ανθρώπων πλέον μικρύνανε, από καρότσι γίνανε καλάθι, χωράνε πολύ λιγότερους και για σύντομα χρονικά διαστήματα. Μετά τον ελεύθερο χρόνο, το χρόνο για πολιτισμό, για έρωτα, λιγόστεψε και ο χρόνος για τους φίλους. Εδώ δεν έχουμε πια χρόνο για να ασχοληθούμε με τον εαυτό μας, θα σπαταλήσουμε λεπτά και ώρες και δευτερόλεπτα σε ανούσιες φιλικές ενασχολήσεις; Εμένα οι φίλοι μου...\n...συμπιέζονται ανάμεσα σε όνειρα και εφιάλτες. Από το πρώτο πρωινό τους ξύπνημα, κουβαλάνε ένας βάρος στην καρδιά, στα βλέφαρα, στην ψυχή τους. Βαραίνουν τα πόδια τους τα ίδια, πάνω στο στίβο του "υγιούς" ανταγωνισμού, των συγκρίσεων και των συγκρούσεων. Τι κατάφερες εσύ, τι δεν πρόλαβα εγώ, σε πόσα τετραγωνικά θέλεις να μετρηθούμε, εντάξει, πως κάνεις έτσι, ήταν ένα απλό πισωγύρισμα αυτό, άλλοι πεθαίνουνε για ένα κομμάτι ψωμί, δεν είναι δα και σπουδαίο που γύρισα πίσω στους γονείς μου, τι στο διάολο θέλεις πια και δήθεν ενδιαφέρεσαι για ΄μένα και με ψάχνεις συνεχώς για να πιούμε έναν γαμημένο αγχωτικό καφέ και να τα πούμε και να μου πεις ότι χάθηκα, ότι χάνεσαι, ότι έχουμε χαθεί. Εμένα οι φίλοι μου είναι μαύρα πουλιά. Και πετάνε.\nΑναρτήθηκε από ακρη ελασσονας μανιταρια ελασσονας κοντοτασιος νικος στις 5:33 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Ανθρωποι, εγω, θεωρειες, σκεψεις\nΕπέστρεψα στο χωριό. Δυο μέρες στην εορταστική Αθήνα ήταν αρκετές για να μου υπενθυμίσουν τι πα να πει κατάθλιψη. Έφυγα τρέχοντας κι ελπίζω να στρώσω, να συνέλθω, να γειάνω με το ξημέρωμα της αυριανής μέρας, που θα βγω το χωράφι και στο βουνό.\nΤέτοιο βάρος ασήκωτο στο στήθος, τόση θλίψη, είχα να νιώσω πολλά χρόνια. Δεν αντέχεται τόση υποκρισία και τόση ελαφρότητα, όση αντίκρισα γύρω μου στην χριστουγεννιάτικη πρωτεύουσα. Ο Τιτανικός βουλιάζει και οι κυρίες και κύριοι του μεσαίου πατώματος φτιάχνουν τα νύχια τους, κάνουν τα ψώνια τους, κόβουν βόλτες, ετοιμάζουν τα τραπέζια τους, την ίδια στιγμή που στο κάτω πάτωμα υπάρχουν πτώματα και η στάθμη των υδάτων ολοένα ανεβαίνει. Αυτοί απλά ελπίζουν πως κάποιος, ο Σαμαράς πχ, θα βουλώσει την τρύπα και θα σταματήσουν τα νερά να ανεβαίνουν, όσους πνίξανε πνίξανε, τι να κάνουμε, ας είχανε φροντίσει, ας είχανε κάνει τα κουμάντα τους να σωθούνε.\nΠολλοί απ’ τους διασκεδαστές κάνουν και την ετήσια φιλανθρωπία τους (ως ανώτεροι του ανθρώπου, είναι φιλάνθρωποι) πετώντας μια σακούλα φαϊ ή κάνα ρούχο στον σωρό που έστησε ο Καμίνης στο Σύνταγμα για να τον προβάλει το τηλεοπτικό δίκτυο που στηρίζει εδώ και χρόνια την εξαθλίωση.\nΠριν μερικές δεκαετίες, όταν είχε πένθος ο γείτονας δεν ανοίγαμε ούτε το ραδιόφωνο γιατί ήτανε ντροπή ο άλλος να πενθεί κι εσύ να να διασκεδάζεις. Σήμερα οι Έλληνες στην πλειονότητά τους είναι πλέον ιδιώτες τελειωμένοι και χωρίς καμία πιθανότητα ανάκαμψης. Κανέναν δεν ενδιαφέρει ο πόνος και το πένθος του άλλου. Σε κάθε τετράγωνο της μεγαλούπολης η δυστυχία είναι παρούσα μαζί με την γελοιότητα της δήθεν ευμάρειας, που είτε αδιαφορεί ξεδιάντροπα για την δυστυχία είτε την ελεεί, μέρες που είναι, για να ξεμπερδεύει μια και καλή με όλα.\nΚαι όλα αυτά βεβαίως προδίδουν ξεκάθαρα για ποιον λόγο είμαστε εδώ που είμαστε, για ποιον λόγο ακολουθούμε αυτές τις πολιτικές ξεπουλήματος των πάντων για να σώσουμε τα τομάρια μας και, το χειρότερο, αποδεικνύουν ότι υπάρχει ακόμα αρκετό ανθρώπινο λίπος, για να ξεσκίσουν οι Αγορές. Δεν έχουμε τελειώσει.\nΝύχτα λοιπόν και με στήθος βαρύ κι ασήκωτο έφτασα πίσω στο χωριό. Ο Μάρτης με υποδέχτηκε φιλώντας μου τα χέρια, λες κι είναι άνθρωπος κι εγώ φιλάνθρωπος που του δωσα ελεημοσύνη.\nΑναρτήθηκε από ακρη ελασσονας μανιταρια ελασσονας κοντοτασιος νικος στις 3:15 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜπέρτολντ Μπρεχτ, «Η όπερα της πεντάρας.\n*Δημοσιεύθηκε στην εφημερίδα "Επενδυτής" και το ιστολόγιο kibi-blog.blogspot.gr την Παρασκευή 21 Δεκεμβρίου\nΑναρτήθηκε από ακρη ελασσονας μανιταρια ελασσονας κοντοτασιος νικος στις 8:24 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Ανθρωποι, ελευθερια, θεωρειες, σκεψεις\nΠΡΟΧΡΙΣΤΟΥΓΕΝΙΑΤΙΚΟΝ ΑΝΑΔΡΟΜΙΚΟΝ ΑΦΗΓΗΜΑ\nΠόλη παλιών βιβλίων\nκαι πόλη νέων γιαπρακιών...\n-Το λοιπόν αγαπητέ…\nΠροσπέρασε το πάρκο Αλκαζάρ και το εκεί πρακτορείο των ΚΤΕΛ, ότι ήταν εντελώς ανάργυρος στη τσέπη με τα πολιτικά ρούχα, και σήκωσε το διεθνές δάκτυλο του ώτο στοπ. Και περνούσαν και περνούσανε τα τραμ, ταρατάμ ταρατατάμ, τα Ι.Χ, τα δημόσια μέσα, ώσπου χριστιανός τις, με ένα σεμνό όχημα κατέβασε το τζάμι.\n-Εγώ για Φλώρινα. Εμπα...\n-Κυρ’ κύριε, άρχισε χωρίς να ερωτηθεί, είμαι ένας φτωχός και τίμιος στρατιώτης, χωρίς δραχμή στη τσέπη, σκαστός από τη μονάδα χρονιάρες μέρες, άφησα όμως αντικαταστάτη μου· η μάνα μου με περιμένει καιρό τώρα, έφτιαξε και τα γιαπράκια -τα ξέρεις τα γιαπράκια μας κύριε ευγενικέ, είναι το απόλυτο φετίχ μας, που θα το λέει κι αργοτερότερα η κυρία αντιδημαρχίνα μας, μ’ αυτά φτιαχνόμαστε γενικώς και ειδικώς –γιαπρακούλι μου καλό, λεν οι ερωτευμένοι ένας τον άλλον όταν αρχίζουν ν’ αλληλοτρώγονται που λεν δηλαδή και δηλονότι- δεν γίνεται χωρίς αυτά Χριστούγεννα, δεν νοείται Χριστούγεννα χωρίς γιαπράκια, εκεί σ’ εμάς κι η μάνα μου ας με μάλωνε μικρόν: «Δεν θα γέντς προκοπή εσύ». Και τι να κάνω έφυγα σκαστός, αλλά άφησα σας το λέω αντικαταστάτη στη σκοπιά να μη κινδυνεύσει κι η πατρίδα από το σκασμό μου, κύριε…\nΕλεγε, ξανάλεγε, επανέρχονταν ένοιωθε κάπως κατηγορούμενος ενώπιον μιας πράξης που κάπως τον βάραινε.\n-Αντε μπρε πιδί μ’ δεν θα ‘ναρθς;\n-Δεν είπα ιγώ πως δεν θα γέντς προκοπή εσύ…\nΚοζάνη, λίγο πριν το νέον έτος, αλλά πιο έτος;\nΑναρτήθηκε από ακρη ελασσονας μανιταρια ελασσονας κοντοτασιος νικος στις 8:11 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤου Γιώργου Πήτταhttp://gregordergrieche.blogspot.g\nΟ Παύλος, ο Γιάννης, η Κατερίνα, ο Αντώνης, συνεχίζουν να πονούν από το ξαφνικό θάνατο της απόλυσης, ο Παύλος, ο Γιάννης, η Κατερίνα, ο Σπύρος, η Μαρία, η Ιωάννα, ο Αντώνης, συνεχίζουν να ψάχνουν που θα βγάλουν τη νύχτα κι’ απόψε. Γραφίστας, ραδιοφωνικός παραγωγός, υπάλληλος γραφείου, μικρέμπορος, μουσικός, διορθωτής κειμένων, ασφαλιστής, έχει σημασία;\nΠεριμένω τον αγέννητο γιο μου μου έχουν πει πως θα έρθει μια άνοιξη μου έχουν πει πως μέχρι τότε πρέπει να στέκομαι όρθιος\nΑναρτήθηκε από ακρη ελασσονας μανιταρια ελασσονας κοντοτασιος νικος στις 9:20 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες εγω, θεωρειες, σκεψεις\nΑναρτήθηκε από ακρη ελασσονας μανιταρια ελασσονας κοντοτασιος νικος στις 11:42 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες βουκολικα, ΒΟΥΝΑ, κατοικοι Ακρης, χωριο\nΟι φιλόσοφοι και ο έρωτας\nΑλαίν Μπαντιού. Μια συζήτηση με τον Νικολά Τρυόνγκ\n-Η απαρχή του δικού σας ιδιαίτερου ενδιαφέροντος γι’ αυτό το ερώτημα δεν βρίσκεται, άραγε, στην εναρκτήρια χειρονομία του Πλάτωνα, που καθιστά τον έρωτα έναν από τους τρόπους πρόσβασης στην Ιδέα;\nΑυτό που ο Πλάτωνας λέει για τον έρωτα είναι αρκετά ακριβές: λέει ότι υπάρχει στην ερωτική ορμή ένα σπέρμα καθολικότητας. Η ερωτική εμπειρία είναι μια ορμή προς κάτι το οποίο θα αποκαλέσει Ιδέα. Έτσι, ακόμα κι όταν απλώς θαυμάζω ένα ωραίο σώμα, είτε το θέλω είτε όχι, βρίσκομαι καθ’ οδόν προς την ιδέα τού Κάλλους. Πιστεύω –με όρους, φυσικά, τελείως διαφορετικούς−, σε κάτι της ιδίας τάξεως, δηλαδή ότι στον έρωτα υπάρχει η εμπειρία του δυνατού [possible] περάσματος από την καθαρή ενικότητα του τυχαίου σε ένα στοιχείο που έχει καθολική αξία. Έχοντας ως σημείο αφετηρίας κάτι που, αναγόμενο στην ατομικότητά του, δεν είναι παρά μια συνάντηση, δηλαδή σχεδόν τίποτα, μαθαίνουμε ότι μπορούμε να αποκτήσουμε μια εμπειρία του κόσμου με βάση τη διαφορά και όχι μόνο με βάση την ταυτότητα. Και μπορούμε μάλιστα να αποδεχτούμε διάφορες δοκιμασίες, μπορούμε να δεχτούμε ακόμα και να υποφέρουμε γι’ αυτό. Ωστόσο, στον σημερινό κόσμο είναι ευρέως διαδεδομένη η πεποίθηση ότι ο καθένας δεν ακολουθεί παρά μόνο το συμφέρον του. Από αυτή την άποψη, ο έρωτας είναι μια εμπειρία που κινείται αντίρροπα. Αν ο έρωτας δε συλλαμβάνεται ως η μόνη ανταλλαγή με αμοιβαία οφέλη, ή αν δεν έχει υπολογιστεί αρκετά εκ των προτέρων ως μια αποδοτική επένδυση, τότε ο έρωτας είναι πράγματι αυτή η εμπιστοσύνη στο τυχαίο. Μας οδηγεί στις παρυφές μιας θεμελιώδους εμπειρίας της διαφοράς και, κατά βάθος, στην ιδέα ότι μπορούμε να αποκτήσουμε την εμπειρία του κόσμου από τη σκοπιά της διαφοράς. Ως προς αυτό, ο έρωτας έχει μια καθολική εμβέλεια, είναι μια προσωπική εμπειρία της δυνητικής καθολικότητας, και είναι από φιλοσοφική άποψη ουσιώδης, όπως το είχε πράγματι ο Πλάτωνας πρώτος διαισθανθεί.\n-Σε διάλογο επίσης με τον Πλάτωνα, ο ψυχαναλυτής Ζακ Λακάν, ο οποίος είναι κατά τη γνώμη σας ένας από τους μεγαλύτερους θεωρητικούς του έρωτα, είχε υποστηρίξει ότι «δεν υπάρχει διάφυλη σχέση». Τι εννοούσε;\nΠρόκειται για μια πολύ ενδιαφέρουσα θέση, προερχόμενη από τη σκεπτικιστική και ηθοστοχαστική σύλληψη, η οποία όμως καταλήγει στο αντίθετο αποτέλεσμα. Ο Ζακ Λακάν μας υπενθυμίζει ότι στην πραγματικότητα η σεξουαλικότητα είναι για τον καθένα, σε μεγάλο βαθμό, προσωπική του υπόθεση, αν μπορώ να το πω έτσι. Υπάρχει ασφαλώς η μεσολάβηση του σώματος του άλλου, άλλα εντέλει η απόλαυση θα είναι πάντοτε προσωπική σας απόλαυση. Το σεξουαλικό δεν συνδέει, χωρίζει. Το να είστε γυμνός(-ή), κολλημένος(-η) πάνω στον άλλον είναι μια εικόνα, μια φαντασιακή παράσταση. Το πραγματικό είναι ότι η απόλαυση σας παρασύρει μακριά, πολύ μακριά από τον άλλον. Το πραγματικό είναι ναρκισσιστικό, ο δεσμός είναι φαντασιακός. Άρα, συμπεραίνει ο Λακάν, δεν υπάρχει διάφυλη σχέση. Μια διατύπωση που προκάλεσε σκάνδαλο, γιατί εκείνη την εποχή όλοι μιλούσαν ακριβώς για «διάφυλες σχέσεις». Εάν δεν υπάρχουν διάφυλες σχέσεις στη σεξουαλικότητα, ο έρωτας είναι αυτό που έρχεται να αναπληρώσει την έλλειψη διάφυλης σχέσης. Ο Λακάν δεν λέει καθόλου ότι ο έρωτας είναι η μεταμφίεση της διάφυλης σχέσης, λέει ότι δεν υπάρχει διάφυλη σχέση, ότι ο έρωτας είναι αυτό που έρχεται στη θέση της μη σχέσης. Είναι πολύ πιο ενδιαφέρον. Αυτή η ιδέα τον οδηγεί να πει ότι στον έρωτα το υποκείμενο επιχειρεί να προσεγγίσει το «είναι του άλλου». Στον έρωτα ακριβώς το υποκείμενο εκ-τίθεται πέραν του ίδιου του εαυτού του, πέραν του ναρκισσισμού. Στο σεξ, σε τελική ανάλυση, είστε σε σχέση με τον ίδιο σας τον εαυτό μέσα από τη διαμεσολάβηση του άλλου. Ο άλλος σας χρησιμεύει για να ανακαλύψετε το πραγματικό τής απόλαυσης. Στον έρωτα, αντίθετα, η μεσολάβηση του άλλου έχει προσίδια αξία. Αυτό είναι η ερωτική συνάντηση: εφορμάτε προς κατάκτηση του άλλου, προκειμένου να τον κάνετε να υπάρξει μαζί σας όπως ακριβώς είναι. Πρόκειται για μια σύλληψη πολύ πιο βαθυστόχαστη από εκείνη την τελείως κοινότοπη, σύμφωνα με την οποία ο έρωτας δεν θα ήταν παρά μια φαντασιακή παράσταση πάνω στο πραγματικό τού φύλου.\nΣτην πραγματικότητα, και ο Λακάν επίσης εγκαθίσταται στα φιλοσοφικά διφορούμενα που αφορούν τον έρωτα. Η ρήση του ότι ο έρωτας «αναπληρώνει την έλλειψη της διάφυλης σχέσης» μπορεί πράγματι να κατανοηθεί με δύο διαφορετικούς τρόπους. Σύμφωνα με τον πρώτο, τον πιο κοινότοπο, ο έρωτας έρχεται να καλύψει φαντασιακά το κενό της σεξουαλικότητας. Τελικά, είναι αλήθεια ότι η σεξουαλικότητα, όσο θαυμάσια κι αν είναι, και μπορεί να είναι, καταλήγει μέσα σ’ ένα είδος κενού. Αυτός ακριβώς είναι και ο λόγος για τον οποίο διέπεται από τον νόμο της επανάληψης: πρέπει να ξαναρχίζουμε, ξανά και ξανά από την αρχή. Κάθε μέρα, όταν είμαστε νέοι! Έτσι, ο έρωτας θα ήταν η ιδέα ότι κάτι παραμένει μέσα σ’ αυτό το κενό, και αυτό που συνδέει τους εραστές είναι κάτι άλλο και όχι αυτή η σχέση, η οποία δεν υπάρχει. Όταν ήμουν πολύ νέος με είχε παραξενέψει, σχεδόν αηδιάσει, ένα χωρίο της Σιμόν ντε Μπoβουάρ στο Δεύτερο Φύλο, όπου περιγράφει, μετά τη σεξουαλική πράξη, το αίσθημα που κυριεύει τον άνδρα, ότι το σώμα της γυναίκας είναι ωχρό και άτονο, και το συμμετρικό αίσθημα της γυναίκας, ότι το σώμα του άνδρα, εκτός από το εν στύσει όργανο, είναι γενικά άχαρο, ακόμα και κάπως γελοίο. Στο θέατρο, η φάρσα ή το βοντβίλ μας κάνουν να γελάμε με τη χρήση αυτών των θλιμμένων σκέψεων. Η επιθυμία του άνδρα είναι εκείνη του κωμικού Φαλλού, τεράστια κοιλιά και ανικανότητα, και η ξεδοντιασμένη γριά γυναίκα της οποίας κρέμονται τα στήθη είναι το πραγματικό μέλλον κάθε ομορφιάς. Η ερωτική τρυφερότητα όταν αγκαλιασμένοι βυθιζόμαστε στον ύπνο, θα ήταν κάτι σαν τον μανδύα του Νώε ριγμένο πάνω σ’ αυτές τις δυσάρεστες θεωρήσεις. Αλλά ο Λακάν πιστεύει επίσης το εντελώς αντίθετο, δηλαδή ότι ο έρωτας διαθέτει μια εμβέλεια την οποία μπορούμε να χαρακτηρίσουμε οντολογική. Ενώ η επιθυμία απευθύνεται στον άλλον, με έναν τρόπο πάντοτε λίγο φετιχιστικό, σε επιλεγμένα αντικείμενα, όπως τα στήθη, οι γλουτοί, το πέος..., ο έρωτας απευθύνεται στο ίδιο το είναι του άλλου, στον άλλον όπως αυτός αναδύεται, με την πλήρη εξάρτυση του είναι του, στη ζωή μου, η οποία κατ’ αυτό τον τρόπο διαρρηγνύεται και ανασυντίθεται.\nΤο βιβλίο του Αλαίν Μπαντιού, «Εγκώμιο για τον έρωτα», θα κυκλοφορήσει από τις εκδόσεις Πατάκη\nΑναρτήθηκε από ακρη ελασσονας μανιταρια ελασσονας κοντοτασιος νικος στις 8:59 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ακρη ελασσονας μανιταρια ελασσονας κοντοτασιος νικος στις 9:30 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Παπούλιας: Σε περιόδους κρίσης η φλόγα των δημοκρατικών θεσμών πρέπει να κυριαρχεί – papaioannou-giannis.net\nΟ Κάρολος Παπούλιας εγκαινιάζοντας στην Βουλή την Έκθεση με αφορμή την επέτειο για την αποκατάσταση της Δημοκρατίας έκανε λόγο για «μέρα μνήμης για όσους αγωνίστηκαν για να αποκατασταθεί η Δημοκρατία στην Ελλάδα».\n«Σήμερα είναι μια μέρα μνήμης και μεγάλου σεβασμού σε όσους αγωνίστηκαν, φυλακίστηκαν εξορίστηκαν για να αποκατασταθεί η Δημοκρατία στην Ελλάδα. Τιμάμε σήμερα όλους αυτούς και είναι ένα φωτεινό παράδειγμα για όλους μας, σε περιόδους κρίσης η φλόγα της ελευθερίας και των δημοκρατικών θεσμών πρέπει να κυριαρχεί. Θέλω να ευχαριστήσω όλους όσους συνεργάστηκαν για αυτή την έκθεση. Μια θαυμάσια έκθεση» δήλωσε ο κ. Παπούλιας, εγκαινιάζοντας στη Βουλή την Έκθεση με τίτλο «Η Δημοκρατία δικαίω ουδέποτε κατελύθη, 40 χρόνια από την αποκατάσταση της Δημοκρατίας».\nΣτην εκδήλωση παρέστησαν οι Αντώνης Σαμαράς, Ευάγγελος Βενιζέλος, Αλέξης Τσίπρας, Φώτης Κουβέλης, Δημήτρης Κουτσούμπας, βουλευτές κομμάτων και εκπρόσωποι της στρατιωτικής και θρησκευτικής ηγεσίας.


Μηνύματα 3\tΚαλησπέρα!!!\nΚαλησπέρα σε όλους!!! Δυο Χρόνια τώρα λέω ότι θα φύγω για την όμορφη Φινλανδία, αλλά ακόμα να κάνω το βήμα! Αν γνωρίζει κάποιος οτιδήποτε μπορεί να βοηθήσει, θα το εκτιμούσα ιδιαίτερα!! Η επόμενη επιλογή είναι η Αυστραλία, αλλά το Ελσίνκι είναι όνειρο ζωής!!!\nΑπάντηση με παράθεση 21-02-2012, 19:40\nΜηνύματα 3.097\tΑρχικό μήνυμα απο Diana\nΑπάντηση με παράθεση 26-02-2012, 12:52\nΑπάντηση με παράθεση 26-02-2012, 13:05\nΜηνύματα 891\tΓεια σου Diana,\nζήσε τα όνειρα σου και μη ονειρεύεσαι την ζωή σου...\nκαλός ήρθες στο patriotaki!


Συζητήσεις του ΠΑΟΚ για επέκταση του συμβολαίου του Βίτορ - Αθλητισμός - Νέα Κρήτη\nΤώρα διαβάζετε: Συζητήσεις του ΠΑΟΚ για επέκταση του συμβολαίου του Βίτορ\nΑνανέωση 17/01/2016, 20:25\nΣυζητήσεις του ΠΑΟΚ για επέκταση του συμβολαίου του Βίτορ\nΧαρούμενος τόσο για τη νίκη του ΠΑΟΚ απέναντι στην Βέροια, όσο και για το ότι συμπλήρωσε 100 συμμετοχές με την φανέλα της ομάδας, εμφανίστηκε ο Μιγκέλ Βίτρο. Μιλώντας μετά το τέλος του ματς, ο Πορτογάλος δήλωσε πως έχουν γίνει επαφές με τη διοίκηση του συλλόγου για επέκταση του συμβολαίου του.\nΓια τα 100 παιχνίδια που έφτασε και τη σημερινή νίκη:\n«Είναι ευχάριστο ότι έφτασα τα 100 παιχνίδια, αλλά πιο σημαντικό θα είναι να πάρω έναν τίτλο με την ομάδα. Για το σημερινό παιχνίδι, ήμασταν πολύ καλοί. Δε μας άξιζε να είμαστε τόσο πιεσμένοι στο τέλος, θα μπορούσαμε να το είχαμε τελειώσει πιο νωρίς. Κρατάμε τη νίκη και τα επόμενα παιχνίδια που είναι πολύ σημαντικά».\nΓια το αν βλέπει το μέλλον του στον ΠΑΟΚ:\n«Όπως είπα και πριν, έχουμε κάνει συζητήσεις, είμαστε σε καλό δρόμο. Περιμένω και την άποψη του ΠΑΟΚ».\nΓια την αλλαγή στο σύστημα και την προσαρμογή της ομάδας:\n«Και με το προηγούμενο σύστημα είχαμε προσαρμοστεί και αποδίδαμε σχετικά καλά. Στα τελευταία παιχνίδια είμαστε καλύτεροι. Για έναν παίκτη αυτό δεν έχει σημασία, πρέπει οτιδήποτε ζητήσει ο προπονητής να είναι έτοιμος ο παίκτης να το κάνει».